EU kažnjava neposlušni „Istočni blok“ — Kina trlja ruke - Sputnjik Srbija\n08:40 14 Jul 2020\n20:47 30.04.2018 Preuzmite kraći link\nEvropska unija po svoj prilici planira da primeni novi način obuzdavanja „neposlušnih članica“ na istoku bloka u kojem, prema mišljenju briselskih zvaničnika, raste neoliberalni nacionalizam.\nNaime, prema pisanju portala „Evroaktiv“, Evropska komisija će, uz podršku Nemačke, Francuske i drugih bogatih članica, u sredu predstaviti predloge u okviru budžeta za period od 2021. do 2027, kojima će siromašnije zemlje na istoku usloviti da poštuju vladavinu prava radi dobijanja finansijske pomoći, odnosno, finansijski fondovi bi mogli biti povučeni onim zemljama koje je ne poštuju.\nStevan Gajić sa Instituta za evropske studije ocenjuje da bi ovakav potez Brisela predstavljao čistu ucenu istočnoevropskih članica Unije. Međutim, kako kaže, željeni efekat Evropske komisije će izostati i dodatno će antagonizovati ta društva prema dominantnoj ideologiji koja dolazi iz Brisela.\n„Ti narodi, posebno ako su već osetili neki prvi dašak slobode, neće želeti da pristaju na ucene, čak ni po cenu lošijeg životnog standarda. Sa druge strane, kapacitet EU za ucenjivanje je sada daleko manji, s obzirom na to da imamo Kinu, nadolazeću svetsku silu ’broj jedan‘, bar kada je reč o ekonomiji. To je zemlja sa najvišim potencijalima koja je spremna da uskoči i popuni prostor koji se prazni postupcima Brisela“, kategoričan je Gajić.\nPrema njegovim rečima, ova ideja briselske administracije predstavlja nastavak onoga što je u svom govoru u Evropskom parlamentu izneo francuski predsednik Emanuel Makron kada je najavio reformu EU.\nMeđutim, dodaje Gajić, reč je zapravo o procesu disolucije EU koji je počeo sa „bregzitom“, a možda čak još i pre toga, sa Islandom koji je završio sva poglavlja, da bi Islanđani na kraju odbili da se učlane u EU. To je, smatra sagovornik Sputnjika, bila prva lasta koja je nagovestila nadolazeće probleme ove složene međunarodne organizacije.\nNa pitanje šta konkretno smeta briselskim zvaničnicima, pa su spremni i na finansijske ucene kako bi „disciplinovali“ lidere istočnoevropskih zemalja, Gajić kaže da je u pitanju jedna vrsti „konzervativnog refleksa“ u društvima Istočne Evrope, koja bode oči Briselu.\n„Oni nisu spremni da tek tako ’progutaju‘ nešto što bismo mogli nazvati ’neotrockizmom‘ koji dolazi iz Brisela. Reč je o nizu pitanja, a posebno je osetljivo pitanje homoseksualnih brakova i LGBT ideologije koja je bila nametana svakoj od zemalja Istočne Evrope, kao i da je postojao prećutni dogovor da je to jedan od ’manira dobrog ponašanja‘ kojim se određeno društvo kvalifikuje da bude u zajednici sa Briselom. Tu je naravno i pitanje migranata, na koje su ta društva osetljiva, pre svega Slovačka, Mađarska i Poljska. Dakle, poklopilo se nekoliko stvari nametanih iz Brisela, koje su izazvale određenu vrstu bunta, što je rezultiralo glasanjem za lidere ovih zemalja. Dakle, ovakav način pogleda na svet je više reakcija na izazov nego što je neka koherentna ideologija u ovim zemljama koja se suprotstavlja dominantnoj ideologiji iz Brisela“, objašnjava Gajić.\nČeška izabrala predsednika kome su Rusija i Kina bliže od EU\nBilo koja vrsta ucenjivanja, finansijskog ili nekog drugog, ističe Gajić, ne može te zemlje da vrati na kolosek „evropskih vrednosti“, već samo da još više antagonizuje ta društva.\n„Mislim da se taj proces u dobroj meri i kod nas dešava. Naime, te vrste manifestacija kojima se ulazi u klub ’pristojnih društava‘ su od lokalnog stanovništva u Srbiji, Poljskoj, Češkoj i Mađarskoj viđene kao neka vrsta nametanja koje je nasilno, a sve u ime ’tolerancije‘. Pritom je jako teško da se uopšte iskaže protivljenje takvim nametanjima ’prihvatljivog ponašanja‘, jer je to protiv nekog bontona koji je takođe neprimetno ušao u sve ove zemlje. Mislim, dakle, da postoji niz pitanja koja izazivaju neprijatnost kod glasača u zemljama istočne Evrope. U Mađarskoj smo to videli flagrantno, ali isti je slučaj i sa Poljskom, pa i Slovačkom i Češkom“, ocenjuje Gajić.\nNaš sagovornik veruje da će, ukoliko Brisel zaista odluči da izvrši finansijski pritisak na „neposlušne članice“, takve mere biti kontraproduktivne. Međutim, dodaje, to bi takođe Srbiji moglo ići naruku.\n„Evropska unija se pretvara u košmar kojem se ne vidi kraj, pa mislim da će prirodna reakcija zemalja centralne i istočne Evrope biti veće zbližavanje sa Kinom. Ta zemlja ima svežeg novca za plasman i Istočnoj Evropi je ponudila konkretnu razvojnu šansu u okviru projekta ’Jedan pojas — jedan put‘, odnosno projekta ’16 plus 1‘. Ukoliko Srbija bude pametna, može se pozicionirati kao centralna zemlja u okviru tog projekta, i da kao neko ko je van EU, ali pored nje, bude u tom projektu dominantna“, primećuje Gajić.\nMađarska, Češka, ucene, Slovačka, Poljska, EU, Svet


TEŠKE REČI U SKUPŠTINI SRBIJE: “Jedan od pet miliona” osudili vređanje Branislava Trifunovića\nUdruženje "Jedan od pet miliona" osudilo je danas izjavu poslanika Srpske napredne stranke (SNS) Aleksandra Markovića koji je u Skupštini Srbije glumca Branislava Trifunovića nazvao "spodobom" koja cepa srpsku zastavu i to opravdava umetničkom slobodom.\nBranislav Trifunović je pocepao srpsku zastavu u predstavi i nastao je PRAVI HAOS, a to što je uradio uopšte nije ...\nJedan događaj sa Festivala mladih pozorišnih stvaralaca "Metamorfoza" u Vranju napravio je ovih danas pravi haos, pa čak i histeriju na društvenim mrežama u Srbiji. Tamo je, naime, Glumac Branislav Trifunović pred publikom pocepao sprsku zastavu.\nPoslanik SNS nazvao Branislava Trifunovića "spodobom"\nPoslanik Srpske napredne stranke Aleksandar Marković je na sednici Skupštine Srbije nazvao glumca Branislava Trifunovića "spodobom" koja cepa srpsku zastavu i to opravdava umetničkom slobodom. "Umetnička sloboda je cepanje zastave? Kako ga nije sramota! Koliko je naših predaka ...\nDa li je cepanje zastave u predstavi umetnička sloboda ili krivično delo\nViše javno tužilaštvo u Leskovcu nije pokrenulo postupak protiv glumca Branislava Trifunovića zato što je, igrajući u predstavi „Pad” u okviru Festivala mladih pozorišnih stvaralaca „Metamorfoza” u Leskovcu, iscepao srpsku zastavu.\nTrifunović: 'Zastavom' prikrili sastanak Radoičića i Pacollija\nSrbijanski glumac Branislav Trifunović objašnjava kako je došlo do 'lansiranja spina' o 'cijepanju srbijanske zastave' i zbog kojih je razloga to učinjeno. Branislav Trifunović tvrdi da je afera izmišljena kako bi se skrenula pažnja javnosti Al Jazeera Prije nekoliko dana ...\nPisanje tabloida je proverljiv falsifikat. Predstava „Pad“ je živa, postoji, igra se, ima zakazane festivale i gostovanja i u njoj se ni na koji način ne događa ono što tabloidi pišu da se događa. Svi znamo da su ta pisanja tabloida želja a ne realnost onoga što se događa i u ...\nPROVOKACIJA I DALJE NEMA NIKAKVE REAKCIJE NADLEŽNIH VLASTI! Državo, da li je Trifunoviću dozvoljeno da cepa zastavu?!\nInformer - 07.10.2019\nTužilaštvo danima ćuti posle strašne provokacije Branislava Trifunovića, a kada su Šešelj i radikali palili i cepali zastave SAD i Hrvatske, oni su odmah bili optuženi i kažnjeni! Srpsko tužilaštvo danima ne reaguje na strašnu provokaciju glumca Branislava Trifunovića, koji je ...\nTRIFUNOVIĆ OTKRIVA: Lansiranjem spina o cepanju zastave prikrili sastanak Radoičića i Pacolija!\nSrpski glumac Branislav Trifunović objašnjava kako je došlo do lansiranja spina o cepanju srpske zastave i zbog kojih je razloga to učinjeno. Pre nekoliko dana regijom je odjeknula vest da je srpski glumac Branislav Trifunović, u jednom vidu političkog performansa, na samom ...\nPoslanik Marković ukazao na skrnavljenje državnih obeležja: Trifunović cepao srpsku zastavu i dao sramno opravdanje\nPoslanik Srpske napredne stranke Aleksandar Marković je na sednici Skupštine Srbije ukazao je na nedolično ponašanje glumca Branislava Trifunovića jer je cepao srpsku zastavu i to opravdavao umetničkom slobodom.\nBranislav Trifunović iscepao zastavu Srbije i ostao nekažnjen: Evo zbog čega ga neće stići ruka zakona iako je ...\nSrbija24 - 09.10.2019\nGlumac Branislav Trifunović iscepao je zastavu Srbije u predstavi „Pad“ koja je izvedena na Festivalu pozorišnih stvaralaca „Metamorfoza“ u Vranju i malo je reći da je napravio ovih dana veliki haos koji je izazvao bujicu komentara na društvenim mrežama.\nTRIFUNOVIĆ ISCEPAO ZASTAVU SRBIJE I OSTAO NEKAŽNJEN: Evo zašto ga neće stići ruka zakona iako je oskrnavio državni ...\nGlumac Branislav Trifunović iscepao je zastavu Srbije u predstavi "Pad" koja je izvedena na Festivalu pozorišnih stvaralaca "Metamorfoza" u Vranju i malo je reći da je napravio ovih dana veliki haos koji je izazvao bujicu komentara na društvenim mrežama.\nUmetnička sloboda kao oružje autošovinizma\nOtkad je to u našem društvu veličina neki glumac koji smatra da je umetnost popi*ati se po grobovima naših predaka Poslanik Srpske napredne stranke Aleksandar Marković je na sednici Skupštine Srbije oštro osudio glumca Branislava Trifunovića zbog cepanja srpske zastave i ...


Održana pred premijera predstave „Emigranti“ Gradskog pozorišta Gradiška | Radio Gradiška 98,8 MHz\nOdržana pred premijera predstave „Emigranti“ Gradskog pozorišta Gradiška\nSinoć je u Gradišci održana pred premijera predstave “Emigranti”, Gradskog pozorišta Gradiška koja će biti premijerno odigrana večeras, u 20 časova u Kulturnom centru Gradiška. Predstava je rađena po tekstu Slavomira Mrožeka, a uloge tumače Admir Mešić i Zlatan Vidović, koji potpisuje i režiju.\nDirektor Gradskog pozorišta Gradiška Draško Vidović rekao je da su pristuni mogli vidjeti jedan kvalitetan glumački zadatak na ogromnom profesionalnom nivou te da predstava na trenutke izaziva smijeh ali i tugu u pojedinim situacijama. Tom prilikom Vidović je pozvao publiku da prisustvuje premijeri i dodao da je broj mjesta ograničen na 60 jer se ova predstava izvodi kamerno.\n“Za one koji nisu u mogućnosti da prisustvuju repriza će biti održana 26. i 29. juna a karte će biti u prodaji na biletarnici Kulturnog centra od sljedeće sedmice”,dodao je Vidović.\nRežiser i glumac Zlatan Vidović istakao je da je ovo njegova treća režija u Gradskom pozorištu u Gradišci i da po prvi put glumi i režira u jednoj predstavi. “Zadovoljstvo je bilo raditi na ovoj predstavi ali i zahtjevno jer je predstava igrana kamerno što znači da se i publika nalazi na sceni” rekao je Vidović i izrazio nadu da će gradiška publika biti jako zadovoljna te istakao da je ovo jedan pomak u repertoaru gradskog pozorišta gradiška.\nTurnir "Bravo" otvara &q...\nJoš jedno priznanje Miji Mraki...\nPojačati kontrolu i ne izbjega...\nPremijera predstave “Kud...


Započeta realizacija projekta „BANATSMART“ - RCR BANAT\nJula meseca započeta je realizacija projekta „Smart Urban Services Through Homogenous Quality Standard in Public Infrastructures for Higher Energy Efficiency – BANATSMART“ finansiranog od strane Interreg IPA Programa prekogranične saradnje Rumunija – Srbija. Projekat je okupio četiri partnera, opštinu Plandište kao nosioca projekta, opštinu Rekaš (Rumunija), Agenciju za upravljanje energijom Temišvarskog okruga –AMET (Rumunija) i Regionalni centar za društveno – ekonomski razvoj Banat, oko zajedničke ideje da doprinesu održivom ekonomskom razvoju regiona, kroz unapređenje sistema javnog osvetljenja u prekograničnom području, uspostavljanjem zajedničkih standarda u cilju povećanja energetske efikasnosti i smanjenja zagađenja.\nPartneri na projektu su zaključili da pored mnogobrojnih zajedničkih problema, gorući problem na lokalnom nivou jeste rasipanje velike količine energije putem javne rasvete usled veoma zastarelih sistema, te su tako pokrenuli inicijativu za rešavanje problema neefikasnog sistema javne rasvete. Ključni problemi podrazumevaju zastarelost instaliranih sistema javne rasvete, energetski neefikasne, što uzrokuje velike energetske gubitke, dovodi do povećanja troškova održavanja i dodatno opterećuje opštinski budžet. Unapređenjem ovog segmenta infrastrukture, koja je od opšteg interesa za društvenu zajednicu, i instalacijom novih LED svetiljki sa integrisanim sistemom praćenja i upravljanja javnom rasvetom, omogućiće se kontrola količine angažovanja javne rasvete uz kontrolu troškova. Čitav sistem, u smislu razvoja upravljačkog sistema, nabavke i instalacije nove opreme predmet je ovog projekta, kojim partneri teže da:\nBudu pripremljene za korišćenje obnovljivih izvora energije,\nUkupna vrednost projekta je 1.631.506,80 eura, od čega se 1.386.780,78 eura finansira iz IPA sredstava, a realizacija projekta trajaće 24 meseca (14.07.2017 – 13.07.2019.).


Slobodan Vasković - Sa druge strane...: Top Secret/novi SDK: Tegeltija od Banke Srpske pravi Poštansku banku\nTop Secret/novi SDK: Tegeltija od Banke Srpske pravi Poštansku banku\nZoran Tegeltija, ministar finansija, otpočeo je veliku akciju utapanja “Banke Srpske” u “Pošte Srpske”, kako bi formirao Poštansku banku.\n“Pošte Srpske” od ranije imaju odluku da mogu formirati banku, a “Banka Srpske” još ima dozvolu za rad. “Pošte” bi dale kapital.\nRiječ je o 15 miliona maraka, koje “Pošte” imaju sklonjene “ustranu” upravo zbog namjere da osnuju banku. Tih 15 miliona je minimum kapitala potrebnog da bi se ostvarila ova poslovna akcija.\nU tom planu je i namjera da se sa lošim plasmanima učini kao što je “Hipo banka” uradila preko firme “Heta”. Loši plasmani bi ostali u banci sa ispravkama do visine kolaterala, a onda bi ih ta firma (neka nova “Heta”) prodavala.\nLoše plasmane koje nemaju kolateral bi isknjižili i pokrili bi ih ispravkama.\n“Pošta" bi svojim prihodom pokrivala troškove, a prodala bi se sva imovina “Banke Srpske".\nNa taj način bi se dijelom pokrili gubici i zaustavio dalji rast troškova u “Banci Srpske”, jer bi otpustili sve radnike. “Pošta” bi svojom infrastrukturom mogla da odgovori potrebama banke.\nUkoliko bi ova poslovna akcija, koja se već vodi u strogoj tajnosti, uspjela, Tegeltija tvrdi da bi njom mogli da spasu depozite RS, koje bi vremenom ta novouspostavljena banka zamijenila sa drugim depozitima.\n(Naprimjer: 20 miliona KM ERS, koji propadaju sa Bankom Srpske, se mijenja sa 20 miliona štednih uloga građana.)\nDrugi benefit je izbjegavanje krivične odgovornosti ministra finansija Zorana Tegeltije, koji je lično zvao direktore javnih preduzeća da prenesu novac firmi na račune “Banke Srpske”, iako je znao za negativan revizorski nalaz.\nOn to nije smio da radi, a kao ministar je bio dužan da nakon negativnog revizorskog izvještaja reaguje. U tom trenutku je budžetskih para i novca javnih preduzeća u Banci Srpske bilo 15 miliona, a Tegeltija ih je svojim nalozima povećao na 23 miliona.\nLično on je Poreskoj upravi naložio da u “Banci Srpske” drže pare, kao i nekim preduzećima iz sistama ERS.\nSvu krivicu, nakon što je “Banka Srpske” došla u velike probleme i defakto prestala da radi, Tegeltija je pokušao da svali na poslednju upravu te banke; Kada je uvidio da to ne ide, sada pokušava ovom varijantom “zatrpati” sve napravljene probleme.\nTvrdi se da bi na ovaj način moglo da se spase više od 100 miliona maraka, kao i da bi ova kombinacija ojačala i “Pošte Srpske”, koje su veliki gubitaš.\nTegektija ima podršku direktorice “Pošta” Jasminke Krivokuće.\nSuština je da prave novi SDK-a.\nKljučni momenat je, ipak, Tegeltijino ubjeđenje da bi bar kratkoročni spas “Banke Srpske” spriječio štete po Agenciju za osiguranje depozita BiH, jer ako banka ne padne, nema ni isplata oštećenih, a onda nema ni Tužilaštva BiH.\nSve navedene poslove oko formiranja Poštanske banke namjeravaju završiti tajno i tako sve dovesti pred svršen čin.\nProblem je ko će i kako voditi tu banku i da li će građani vjerovati u nju?! I koliko je cijela akcija dobar izlaz iz problema, s obzirom da je "jedini izlaz"?!


Naša poznata glumica Mina Lazarević (45) iza sebe ima dva braka, dok o oba izbegava da govori u javnosti.\nPrvi brak joj je bio sa džez muzičarem Aleksandrom, sa kojim je i dan-danas u dobrim odnosima.\nMina je sa Aleksandrom nastupala na džez zabavama, dok je o njihovom specifičnom odnosu samo jednom pričala javno.\n- Moja i Sašina saradnja se nikada nije ni prekidala. Mi sarađujemo zadnjih dvadeset godina - kazala je ona za "Blic".\nMinin prvi muž Aleksandar\n- Imamo puno iskustva, svašta smo prošli i u bendovima i ovako kao duo i prosto volimo da radimo zajedno. Od njega imam uvek veliku podršku i to mi mnogo znači - dodala je tom prilikom Mina.


Naslovna/Privreda/U Neumu o izazovima tržišta u energetskoj tranziciji\nNa petom Energetskom samitu, koji danas počinje u Neumu, biće riječi o statusu i izazovima tržišta u energetskoj tranziciji, o platformi potencijala bio-mase u BiH, reformi sistema podsticaja obnovljivih izvora energije, te značaju energetske efikasnosti.\nSamitu u Neumu danas će, između ostalih, prisustvovati predsjednik Vlade Republike Srpske Radovan Višković, kao i ministar energetike i rudarstva Republike Srpske Petar Đokić.\nIz USAID-a je saopšteno da će Energetski samit biti mjesto susreta više od 650 učesnika i donosilaca odluka u reformi energetskog sektora u BiH.\nUvodna obraćanja imaće ambasadori SAD Erik Nelson, Njemačke Kristijana Homan, Velike Britanije Metju Fild, te zamjenik šefa Delegacije EU u BiH Kaldun Sino.\nPremijeri Republike Srpske Radovan Višković i Federacije BiH /FBiH/ Fadil Novalić, te ministar spoljne trgovine i ekonomski odnosa u Savjetu ministara u tehničkom mandatu Mirko Šarović će, osim uvodnih obraćanja, učestvovati i u prvom panelu koji će u fokusu imati razgovor eksperata i vlada o energetskoj tranziciji, ističe se u saopštenju.\nSvoj doprinos diskusiji daće i generalni direktor “Elektroprivrede Republike Srpske” Luka Petrović, direktor “Elektroprivrede BiH” Bajazit Јašarević i izvršni direktor za razvoj “Elektroprivrede HZHB” Drago Bago, navode iz USAID-a.\nEkspertski ugao o procesu energetske tranzicije pružiće stručnjaci iz BiH, Crne Gore, Hrvatske i Srbije Igor Lukšić, Mirza Kušljugić, Kemal Hanjalić, Neven Dujić, Nikola Rajaković, te predsjednik nevladine organizacije “SEE čejndž net” /mreža promjena Јugoistočne Evrope/ Garet Kely.\nIz USAID-a je saopšteno da će 18. april, posljednji dan skupa biti rezervisan za razgovor o perspektivi gasnog sektora u energetskoj tranziciji, te da će posebno biti zanimljiv panel o ulozi medija u procesu energetske tranzicije, uz učešće predstavnika različitih sektora i urednika iz medija u BiH.\nU praksi, energetska tranzicija predstavlja sistemski prelazak sa konvencionalnih energetskih sistema na nove sisteme koji podrazumijevaju povećano učešće obnovljivih izvora energije, veće uštede energije i aktivniju ulogu potrošača energije.\nRiječ je o strukturnoj promjeni koja se događa širom svijeta i jedan je od zahtjeva EU energetske politike.\nOrganizatori petog Energetskog samita su USAID projekat Investiranje u sektor energije, njemački GIZ putem projekata “Podsticanje obnovljivih izvora energije u BiH” i “Podsticanje energetske efikasnosti u BiH”, te Ambasada Velike Britanije u BiH, uz pokroviteljstvo Ministarstva spoljne trgovine i ekonomskih odnosa BiH, Regulatorne komisije za električnu energiju, Regulatorne komisije za energiju u FBiH i Regulatorne komisije za energetiku Republike Srpske.\nambasadori BiH Erik Nelson EU Metju Fild projekat SAD SRNA USAID


O nama - Lets Mix It\nBlender i Central Dance Event ekipa, jedni od vodećih promotera i organizatora u Srbiji, kada je reč o elektronskoj sceni, pokrenuli su 2020. godine, Let’s Mix It, lokalno DJ takmičenje.\nUz pomoć glasova verne publike, kao i stučnog žirija, koji se sastojao od tridesetak eminentnih ljudi iz muzičke industrije, poput organizatora, promotera, DJ-eva, producenata, buking agenata, izdavača, novinara, influensera i ljudi koji se jednostavno u muziku i klabing razumeju, stasala je prva generacija Let’s Mix It izvođača.\nFinale prvog Let’s mix it DJ takmičenja, održalo se u nedelju 4. oktobra u Barutani, gde se petoro finalista u sastavu: Cheeka & BaloO, FN, KATALINA, Lanna, Mina Poznanović, takmičilo za titulu pobednika, koju je ovog puta odnela harizmatična KATALINA iz Novog Sada, koja preferira muziku koja se kreće od house-a do techno-a, energične ritmove, cross-genre setove, a uvek je puna pozitivne energije koju stvara na stejdžu i deli sa publikom pri svakom njenom nastupu. Drugo mesto odnela je četrnaestogodišnja Lanna, takođe iz Novog Sada, čiji setovi su melodic techno i progressive, iako u slobodno vreme eksperimentiše i sa minimal, deep, tech house setovima; bavi se i produkcijom, a najveća želja joj je da bude najmlađi producent na Beatport-u. Treće mesto pripalo je beograđanki Mini Poznanović, koja smatra da je rejv mnogo više od muzike i umetnosti, da je to ubeđenje, verovanje, utopija u kojoj dolazi do eksplozije stvarnosti, dok se kroz njene setove provlače techno, house, minimal, breakbeat. Četvrto mesto osvojio je FN, koji veruje da je DJ-ing način života i kultura, osnova njegovog muzičkog ukusa su house i techno, uz pažljivu selekciju traka. Peto mesto pripalo je braći iz Bačke Palanke – Cheeka & BaloO, muzičkom dvojcu koji spajaju DJ-ing i perkusije, projekat koji spaja elektroniku i akustiku, energiju i ljubav prema muzici.


Rezultati EU projekta u prevenciji i borbi protiv korupcije tokom tri godine sprovođenja - EU Delegacija u Srbiji\nBy Nebojsa objavljeno\t 21/07/2020 Vesti\nBorba protiv korupcije je osnovni preduslov za pristupanje Srbije, kao zemlje kandidata, Evropskoj uniji. Vlada Srbije postavila je kao zadatak „nultu toleranciju“ na korupciju.\nKako se navodi u Izveštaju o Srbiji 2019 Evropske komisije „Korupcija je sveprisutna u mnogim sferama i nastavlja da zabrinjava. Potrebna je snažna politička volja kako bi se problem korupcije rešio na delotvoran način, kao i snažan odgovor tužilaštva i sudstva na slučajeve visoke korupcije. Srbija treba naročito da: poboljša konkretne rezultate kada je reč o istragama, optužnicama i pravosnažnim presudama u slučajevima visoke korupcije, uključujući zaplenu i oduzimanje imovine stečene kriminalom; primeni zakon koji se odnosi na Agenciju za borbu protiv korupcije i uskladi ga sa evropskom praksom, međunarodnim sporazumima i preporukama tela Saveta Evrope za borbu protiv korupcije (GRECO), kako bi se ojačala uloga Agencije kao ključne institucije za delotvorniju borbu protiv korupcije; izvrši procenu dosadašnjeg uticaja anti-korupcijske politike kako bi se usvojila nova ambiciozna strategija i akcioni plan“.\nEU finansira projekat „Prevencija i borba protiv korupcije“ kako bi podržala Srbiju u borbi protiv korupcije. U saradnji sa glavnim korisnicima, tokom prethodne tri godine sprovođenja projekta (jul 2017 – jul 2020), organizovane su brojne aktivnosti poput seminara, obuka, konferencija, javnih događaja za podizanje svesti građana. Predstavnici vodećih institucija, koji se u svom svakodnevnom radu bave suzbijanjem korupcije, učestvovali su na ovim događajima.\nOsam ubrzanih trodnevnih treninga o „Tehnikama finansijskih istraga“ za sudije, tužioce, policiju i zaposlene državnih organa koji sarađuju u smislu Zakona o organizaciji i nadležnosti državnih organa u suzbijanju organizovanog kriminala, terorizma i korupcije iz svih apelacionih područja (Beograd, Novi Sad, Niš, Kraljevo) održani su uz učešće 232 učesnika od kojih je 64 sudija, 72 javnih tužilaca, 71 policijski službenik i 25 službenika za vezu.\nU saradnji sa Agencijom za borbu protiv korupcije i Ministarstvom prosvete, nauke i tehnološkog razvoja, organizovano je 15 jednodnevnih seminara u 11 gradova širom Republike Srbije o „Sprečavanju sukoba interesa i prijavi imovine„. Ukupno je učestvovalo 884 direktora i sekretara osnovnih i srednjih škola, predstavnika univerziteta i fakulteta.\nOdržane su dve posebne dodatne trodnevne obuke o „finansijskim istragama“ za rukovodioce „udarnih grupa“, u okviru kojih je obučeno 59 rukovodilaca „udarnih grupa“.\nZajedno sa Pravosudnom akademijom, organizovan je niz od osam jednodnevnih obuka o „Praktičnim aspektima etičkih dilema i njihovom razrešavanju„. Kako bi se unapredio javni nastup rukovodilaca posebnih odeljenja nadležnih za suzbijanje korupcije i njihovih zamenika, organizovano je pet praktičnih obuka o komunikacijskim veštinama. Osim toga, kroz dodatnih 20 obuka iz oblasti prevencije i borbe protiv korupcije prošlo je 340 predstavnika javne uprave, lokalne samouprave, tužilaca, sudija, policijskih službenika i predstavnika organizacija civilnog društva.\nU oblastima prevencije i borbe protiv korupcije održano je šest petodnevnih „Obuka za sticanje trenerskih veština“ za više od 120 trenera iz javne uprave, lokalne samouprave i organizacija civilnog društva.\nU četiri regionalna centra organizovano je osam jednodnevih okruglih stolova sa sudijama i javnim tužiocima iz odabranih posebnih odeljenja za suzbijanje korupcije o „Upravljanju aktivnim slučajevima, zakazivanju i planiranju saslušanja za glavni pretres, priprema optužnice, indirektni dokazi i demonstrativni dokazi„. Ukupno 86 učesnika, od toga 28 sudija, 20 sudijskih pomoćnika, 21 javnih tužilaca i 15 tužilačkih saradnika, učestvovalo je u kvalitetnim diskusijama.\nMeđunarodna konferencija „Borba protiv korupcije za prosperitet Jugoistočne Evrope“ organizovana je u Beogradu za više od 210 učesnika, ministara pravde, tužilaca, rukovodilaca državnih organa za prevenciju i borbu protiv korupcije, kao i predstavnike civilnog društva, iz Srbije, Austrije, Bosne i Hercegovine, Hrvatske, Češke, Mađarske, Italije, Crne Gore, Severne Makedonije, Slovačke i Slovenije.\nJednodnevna nacionalna konferencija na visokom nivou o „Sprovođenju Zakona o organizaciji i nadležnosti državnih organa u suzbijanju organizovanog kriminala, terorizma i korupcije„, kojoj je prisustvovalo 140 sudija, tužilaca, policijskih službenika i predstavnika drugih državnih organa, održana je u Beogradu.\nZajedno sa Ministarstvom pravde Republike Srbije, USAID projektom „Inicijativa za odgovornu vlast“ i organizacijom „Pištaljka“ koja se bavi zaštitom uzbunjivača u Srbiji, u Beogradu je organizovana konferencija o „Zaštiti uzbunjivača na centralnom i lokalnom nivou„.\nU Kraljevu, Nišu, Obrenovcu i Novom Sadu održana su četiri anti-korupcijska časa „Prekini lanac! Reci NE korupciji“ za učenike srednjih škola, kako bi se podigla svest o štetnosti korupcije. Više od 850 srednjoškolaca učestvovalo je na časovima i sticalo saznanja o korupciji.\n„GAP analiza u pogledu NSBPK i AP za Poglavlje 23“,\n„Sveobuhvatna analiza kompatibilnosti anti-korupcijskog zakonodavstva Republike Srbije sa EU acquis“,\n„Analiza rada Saveta za borbu protiv korupcije i prakse sličnih institucija u okviru EU“,\nKomparativna analiza „Uvođenje službenika za etiku i integritet u javnu upravu u Srbiji“,\n„Analiza kapaciteta i kompetencija organa za efikasno otkrivanje, istragu i krivično gonjenje korupcije“


Nurkić na Tviteru proslavio pobedu Portlanda (VIDEO)\nPovređeni centar imao je poruku za Denver posle pobede svog tima u ‘majstorici’ i prolaska u finale Zapada.\nTreneri raspravljaju o Jokićevom spornom zagrađivanju (VIDEO)\nSrpski internacionalac u dresu Denver Nagetsa Nikola Jokić je na plej-of duelu sa Portland Trejlblejzersima ušao agresivno u povređeno rame rivala Enesa Kantera. Treneri dveju ekipa su zauzeli...\nJokićev neverovatan pas potez večeri (VIDEO)\nOl-star centar Nikola Jokić ne prestaje sa atraktivnim asistencijama i tokom plej-ofa.\nNagetsi se ispromašivali - Portland izjednačio seriju (VIDEO)\nKošarkaši Portland Trejlblejzersa pobedili su Denver Nagetse 97:90 u Pepsi centru i "brejkom" izjednačili na 1-1 u polufinalu Zapada NBA plej-ofa.\nJokić nastavlja da trpa - 37 poena Portlandu! (VIDEO)\nSrpski košarkaš Nikola Jokić sa čak 37 poena opet je vodio Denver do trijumfa protiv Portlanda 121:113, za 1:0 u polufinalnoj seriji plej-ofa Zapadne konferencije NBA lige.\nSvetski poznati teniser branio Lilardov floping (VIDEO)\nTeniser Nik Kirjos podržava plejmejkera Portlanda Demijana Lilarda, kažnjenog zbog isceniranja faula.\nNikola Jokić zaradio slobodan dan protiv Portlanda\nNikola Jokić je posle još jedne dobre partije u dresu Denvera dobio par dana slobodno.\nMekolum povredio koleno, Brogdon stopalo (VIDEO)\nBekovi Portland Trejlblejzersa i Milvoki Baksa su doživeli ozbiljne pehove i potrebno je duže vreme da se vrate na parkete.\nKošarkaši Portlanda ubedljivo su savladali Filadelfiju 130:115 na gostovanju, u meču koji je obeležio duel balkanskih centara.


SZO: Srbija treba da razmišlja o novim mjerama - BIGportal.ba\nSZO: Srbija treba da razmišlja o novim mjerama\n26 Oktobra, 2020 26 Oktobra, 2020 0358\nDirektor Kancelarije Svjetske zdravstvene organizacije u Srbiji Marijan Ivanuša izjavio je danas da treba razmišljati o novim mjerama protiv širenja virusa korona.\nOn je rekao da su cifre novooboljelih visoke i da situacija jeste ozbiljna.\nTakva epidemiološka situacija je u skladu sa trendom u Evropi i sjevernoj hemisferi, koji je generalno zabrinjavajući, rekao je Ivanuša za RTS.\nTreba zaustavljati pogoršanja što je ranije moguće, jer vidimo da se zemlje koje to nisu uradile sada nalaze pred velikim izazovima – upozorio je Ivanuša.\nOn je naveo da je Srbija mnogo toga uradila, da je brzo prebacila zdravstveni sistem sa normalnog na kovid, kao i da su na snazi mnoge mjere, ali da se one ne izvode na najoptimalniji način i da ima mjesta za poboljšanje.\nTreba razmišljati o novim mjerama, treba ograničiti okupljanje ljudi, omogućiti onima koji idu na posao da su bezbjedni, svuda održavati fizičku distancu, maske, higijenu ruku, testiranje onih koji imaju simptome, karantin za oboljele, kao i pravovremeno liječenje – naglasio je Ivanuša.\nOn kaže da PCR testiranje ljudi koji ulaze u Srbiju nije odlučujuća mjera, već da je najbitnije poštovati javno – zdravstvene mjere.\nIvanuša navodi i da su nove kovid bolnice od izuzetnog značaja jer će ljudima biti potrebno bolničko liječenje, ali da bolnica ne može sprečiti epdiemiju, koja se spriječava javnozdravstvenim mjerama.\nOvo je broj posle kog Srbiji slijede najoštrije mere\nĐaci u Republici Srpskoj ponovo uče od kuće\nSmrt prvog supruga Brigitte Macron dugo je krila: Njega i djecu ostavila zbog 15-godišnjeg učenika


Potpisan ugovor za izgradnju petlje "Sopot" na istočnom kraku Koridora 10 - Ekonomija - Dnevni list Danas\nPočetna » Ekonomija » Potpisan ugovor za izgradnju petlje „Sopot“ na istočnom kraku Koridora 10\n0Piše: Zoran Panić 27. januara 2020. 13.30\nIstočni krak Koridora 10 Foto: Z. Panić\nU saopštenju se navodi da je posle izgradnje istočnog kraka Koridora 10, postojeća veza državnih puteva Knjaževac-Temska-Dimitrovgrad i Niš-Pirot, morala je biti ukinuta.\nIzgradnjom Petlje „Sopot“ rasterećuje se zona Petlje Pirot Zapad, jer će deo lokalnog i tranzitnog saobraćaja koristiti ovu vezu. Pored prednosti za lokalno stanovništvo, odnosno pristupa imanjima sa leve strane Nišave, ostvaruje se najkraća i najbrža veza Bele Palanke i Pirota sa parkom prirode Stara planina, manastirom u selu Temska, Knjaževcem, daje se podsticaj razvoju turizma i opštem napretku staroplaninskih sela i gravitirajućih delova Istočne Srbije, navodi se u saopštenju.\nProjektna dokumentacija predviđa izgradnju dve trokrake raskrsnice sa denivelisanom saobraćajnicom koja se preko nadvožnjaka ukršta sa autoputem. Dužina natputnjaka je 104, 9 metara, dužina saobraćajne veze je 362 metra.. Vrednost radova je oko 2, 2 miliona evra. Rok za završetak radova je godinu dana, kaže se u saopštenju Koridora Srbije.\nkoridor 10, SopotPirot


Rekonstrukcija pogona za odsumporavanje Ziđina završava se u avgustu – RADIO TELEVIZIJA BOR\nBOR – Ministarka rudarstva i energetike i potpredsednica Vlade Srbije Zorana Mihajlović posetila je nove pogone kompanije Srbija Ziđin Koper i Ziđin Majning. Ministarka je sa saradnicima, predstavnicima lokalne samouprave i kompanije Ziđin obišla pogon topionice i dela za odsumporavanje u Boru i nove flotacije namenjene rudniku Čukaru Peki.\n„Cilj države Srbije je da se rudarstvo razvija, ali i da se proizvodnja obavlja uz poštovanje svih ekoloških standarda i na tome ćemo i na dalje insistirati“ – naglasila je Zorana Mihajlović i dodala da bi zahvaljujući remontu topionice i dela za odsumporavanje, u koji je kineska kompanija uložila oko 220 miliona evra, od avgusta emisija sumpor dioksida u Boru trebalo stalno da bude u granicama dozvoljenog.\nKako se čulo prilikom posete rudnik Čukaru Peki bi, posle probne proizvodnje koja je u toku, trebalo da bude otvoren prvog oktobra i biće prvi zeleni rudnik u Srbiji, u kome će se primenjivati najmodernija tehnologija. Zahvaljujući povećanju proizvodnje, nakon otvaranja ovog rudnika, očekuje se da Srbija postane drugi proizvođač bakra i zlata u Evropi.\nTags: Bor, cukaru peki, grad bor, zidin, zijin, zorana mihajlovic\nPrevious Milikić: Jedino rešenje za Krivelj je njegovo potpuno izmeštanje\nNext Letnji vašar u Zaječaru


Rešavanje pitanja vezanih za ponovno otvaranje mosta u Mitrovici\nVi ste ovde:Početna»Vesti»Rešavanje pitanja vezanih za ponovno otvaranje mosta u Mitrovici\nBy Jovan objavljeno\t 05/02/2017 Vesti\nSaopštenje visoke predstavnice/potpredsednice Federike Mogerini o rešavanju pitanja vezanih za ponovno otvaranje mosta u Mitrovici:\nDanas vidimo rezultate pozitivnog angažmana kome smo svedočili na prethodna dva sastanka u okviru briselskog dijaloga. Ovim je još jednom potvrđeno da samo dijalog i politiko vođstvo mogu doneti pozitivne rezultate.\nU Prištini su uspešno rešena najvažnija pitanja vezana za pretvaranje ulice Kralja Petra u pešačku zonu i ponovno otvaranje mosta u Mitrovici: sprovođenje postignutih dogovora je počelo odmah, a radovi su praktično otpočeli danas. To će doprineti slobodi kretanja, unapređenju kontakata između ljudi i, konačno, pomirenju, za dobrobit svih građana severnog i južnog dela Mitrovice.\nRušenjem zidova i fokusiranjem na izgradnju mostova, lideri u regionu pokazuju da imaju hrabrost i viziju. To je suština dijaloga uz posredovanje EU za normalizaciju odnosa između Beograda i Prištine.\nPonovno otvaranje obnovljenog mosta u Mitrovici i završetak radova na pretvaranju ulice Kralja Petra u pešačku zonu će predstavljati veliki uspeh u sprovođenju sporazuma postignutih u dijalogu.\nNapredak u normalizaciji odnosa između Kosova* i Srbije je u ovom trenutku od najvećeg značaja za očuvanje mira i stabilnosti između dve strane i u okviru regiona; on je takođe ključan za napredak obe strane ka Evropskoj uniji. EU će nastaviti da se snažno zalaže za ovaj proces i ja sa nestrpljenjem očekujem nastavak dijaloga sa liderima obe strane.


Dodela nagrada za najbolji medijski prilog o energetskoj efikasnosti | EurActiv Srbija\nOrganizator: Centralno-evropski forum za razvoj i kompanija REHAU\nCentralno-evropski forum za razvoj (CEDEF) u saradnji sa kompanijom REHAU organziuje dodelu nagrada za najbolji medijski prilog o energetskoj efikasnosti na temu "Prozori - prvi korak do energetske efikasnosti" u 16.00, u Medija centru (II sprat, Mala sala).\nSvečanom dodelom nagrada biće obeleženo zatvaranje nagradnog konkursa koji su CEDEF i REHAU raspisali u februaru u cilju podizanja svesti javnosti i privrede o značaju prozora, kao prvog i jednog od najlakših koraka u energetskoj efikasnosti.\nNagrada novinaru ili novinaki čiji prilog bude izabran za najbolji je studijsko putovanje u Beč, koje obezbeđuje kompanija REHAU. Ostalim novinarima koji budu dobili veći broj poena stručnog žirija biće uručene nagradne plakete.\nPovodom dodele nagre biće održana i konferencija za novinare na kojoj će govoriti:


Bolnica MSF u Idlibu\nNajmanje 14 civila poginulo je danas (ponedeljak, 15. februar) u sirijskom gradu Azaz, blizu granice sa Turskom, kada je sedam ruskih projektila pogodilo dečiju bolnicu, školu i ostale lokacije, izjavio je jedan turski zvaničnik.\nTurska treći dan za redom gađa položaje kurdskih milicija na severu Sirije, zbog njihovih napada na pogranične punktove turskih snaga, saopštava Ankara.\nIstovremeno, EU poziva Tursku da obustavi vojne akcije u Siriji.\nRuski premijer Dmitrij Medvedev izjavio da će Moskva nastaviti vazdušne udare u Siriji sve dok se ne stvore uslove za postizanje povoljnog mira.\nJedan bolničar i meštani su kazali da je pogođena bolnica u centru grada, kao i obližnja škola u koju su se sklonile izbeglice tokom ofanzive sirijske vojske.\nIstovremeno, najmanje jedan pacijent ubijen a devet radnika međunarodne humanitarne organizacije “Lekari bez granica” je nestalo u ruskim vazdušnim udarima koji su uništili kliniku koju vodi ova asocijacija u gradu Maret el-Numan na severu Sirije, saopštila je portparolka ove organizacije.\nSirisjka opservatorija za ljudska prava sa sedištem u Londonu je navela da je devet lica, uključujući jedno dete, ubijeno u ovim napadima\n“Lekari bez granica” su saopštili prošle sedmice da je troje ljudi ubijeno, a šest ranjeno u vazdušnom udaru na njihovu bolnicu na jugu Sirije u blizini granice sa Jordanom. Nije utvrđeno da li su akciju izvele ruske vazdušne snage ili vojska sirijskog predsednika Bašara el-Asada.\n“Lekari bez granica” pomažu 150 bolnica širom Sirije.\nTurske snage bezbednosti gađale su položaje kurdskih militanata u Siriji, treći dan zaredom, nakon što je napadnut turski pogranični punkt, izjavio je porptarol Ministarstva inostranih poslova u Ankari.\n“Danas je napadnut naš položaj u oblasti Hataj na granici sa Sirijom. Naše snage su uzvratile”, kazao je turski zvaničnik Tanju Bilgic.\nPrethodno je turski premijer Ahmet Davutoglu izjavio da njegova zemlja neće dozvoliti da grad Azaz u severnoj Siriji padne u ruke kurdske IPG milicije.\nAnkara je takođe objavila da je u nedelju veče poginuo njen vojnik su se snage bezbednosti sukobile sa grupom koja je pokušala da uđe u Tursku ilegalno.\nTurska vojska, koja redovno privodi ljude zbog ilegalnog prelaska granice sa Sirijom, saopštila je da se okršaj desio u okrugu Jajladagi, u provinciji Hataj.\nMinistar odbrane Ismet Jilmaz demantovao je izveštaj da su pojedini turski vojnici ušli u Siriju tokom vikenda i naglasio da Ankara ne planira slanje trupa u susednu zemlju.\n"To nije istina. Ne razmišljamo o ulasku sirijskih vojnika u Siriju", rekao je Jilmaz pred turskom parlamentarnom komisijom.\nSirijska Vlada saopštila je da se veruje da su turski vojnici bili među grupom od 100 naoružanih lica koja su ušla u Siriju u subotu, 13. februara, sa 12 kamioneta na koje su bili postavljeni teški mitraljezi, u okviru operacije snabdevanja pobunjenika koji se bore u Damasku.\nIstovremeno, Ministarstvo inostranih poslova Rusije optužilo je u ponedeljak Tursku da pomaže “svežim džihadističkim grupama i naoružanim plaćenicima” da uđu ilegalno u Siriju kako bi zamenili uzdrmane jedinice ekstremista iz “Islamske države” i drugih terorističkih organizacija.\nRusija je izrazila "duboku zabrinutost" zbog turskih vazdušnih napada na kurdske položaje u Siriji, uz ocenu da je "provokativna" politika Ankare "pretnja za mir".\nRusija će insistirati na tome da ovo pitanje bude na dnevnom redu Saveta bezbednosti UN.\nTurska vojska tokom vikenda je granatirala kurdsku miliciju IPG na severu Sirije, nakon što je ta grupa zauzela vazduhoplovnu bazu severno od Alepa.\nPremijer Davutoglu zatražio je da se kurdske snage povuku iz tog područja, koje su prethodno kontrolisali sirijski pobunjenici.\nZvaničnici EU apelovali su na Tursku da obustavi vojne akcije u Siriji nakon što su tokom vikenda turske snage granatirale pozicije kurdske milicije koju podržavju SAD.\nPotpredsednica Evropske komisije i visoka predsatvnica EU Federika Mogerini je rekla da su samo pre nekoliko dana, svi, uključujući i Tursku sedeli zajedno za stolom diskutujući o koracima u cilju deeskalacije i prekida neprijateljstava.\nNovi sukobi "očigledno nisu ono što očekujemo", rekla je Mogerini, prenosi AP.\nBert Kenders, šef diplomatije Holandije, predsedavajuće EU, rekao je da postojiplan za obustavljanje neprijateljstava i da smatra da svi treba da ga se pridržavaju.\nU ratu u Siriji poginulo je najmanje 250.000 ljudi, a zemlja je postala utočište radikalnih islamista iz čitavog sveta.\nOko 11 miliona Sirijaca je bilo prinuđeno da napusti svoje domove.\nMogerini: Nema znakova novog Hladnog rata sa Rusijom\nMogerini je izjavila da nema znakova novog Hladnog rata sa Rusijom, iako je ruski premijer Dmitrij Medvedev pre nekoliko dana upozorio na to.\n"Ne vidim atmosferu Hladnog rata u poslednjim danima", rekla je ona novinarima pred početak sastanka šefova diplomatija država-članica EU.\nMedvedev je na minhenskoj Bezbednosnoj konferenciji prošle nedelje rekao da su odnosi Rusije i Zapada "skliznuli u novi Hladni rat".\nNjegova izjava usledila je nakon što su se svetske sile postigle dogovor o obustavljanju neprijateoljstava u Siriji.\nLitvanski ministar spoljnih poslova Linas Linkevičijus izjavio je, međutim, da Rusija igra drugačiju igru.\n"Alepo je lakmus-test za sve što se dešava u Siriji", rekao je on.\nRusija je ranije saopštila da neće prekinuti bombardovanje, kako ističe, terorističkih grupa u Siriji, pošto se primirje odnosi na sukob sirijskih vlasti i opozicionih snaga.\nPremijer Dmitrij Medvedev kazao je za magazin “Tajm” (Time) da Moskva neće okončati operacije u Siriji sve dok Asadova vlada ne bude u stanju da ostvari povoljno mirno rešenje.\nOn je dodao da antivladini pobunjenici “koji idu okolo sa automatskim oružjem su legitimna meta ruskih vazdušnih udara. “Svi su oni banditi i teroristi”, istakao je Medvedev.\nRuski premijer smatra da će mir biti ostvarente kada Asad sedne za pregovarački sto za pobunjeničkim snagama “koje su u stanju da postignu rešenje, ali da tek treba utvrditi o kojim grupacijama je reč”. On dodaje da mirovni proces mora da uključi i utvrđivanje buduće Asadove uloge u Siriji.\nMedvedev naglašava da Rusija nikada neće zatražiti od zapadnih zemalja da ukinu sankcije koje su uvedene zbog aneksije Krima i vojne i političke podrške Moskve proruskim separatistima na istoku Ukrajine.\nWP: Sirijski Kurdi se okreću Rusiji\nSirijski Kurdi okreću se Rusiji, što u SAD i na Zapadu izaziva šok i nevericu, prenosi "Vašington post" (The Washington Post).\nAmerički politikolog Morgan Kaplan ocenjuje da "Kurdi imaju sve razloge da se približe Moskvi, a ne Vašingtonu".\nOn ukazuje na činjenicu da je "filijala" najveće i najmoćnije kurdske stranke u Siriji - Demokratskog saveza otvorila prvo službeno predstavništvo u inostranstvu upravo u Rusiji.\n"Ako uzmemo u obzir vojnu i političku podršku koju su Demokratskom savezu pružile SAD, ova odluka na Zapadu izaziva iznenađenje. Ali, ako pogledamo situaciju iz ugla istorijskog iskustva sirijskih Kurda i njihovih najvažnijih interesa, onda postaje jasno da je prijateljstvo sa Moskvom za njih strateški opravdano", ocenjuje Kaplan.\nOn navodi nekoliko argumenata koji objašnjavaju zašto se jedna od glavnih snaga u borbi protiv militantne "Islamske države" okreće Moskvi, a ne Vašingtonu.\nKao prvo, SAD ne može sirijskim Kurdima da pruži bezuslovnu podršku zbog njihove povezanosti sa "Radničkom strankom Kurdistana", koja je aktivna u Turskoj i koju Ankara smatra terorističkom organizacijom.\nKao drugo, ruska strana je apelovala da sirijski Kurdi budu uključeni u pregovore o rešavanju sirijskog konflikta, koje se vode u Ženevi.\nKurdi se okreću Rusiji, a ne Americi, jer ona ima najveći uticaj na Damask i više načina da utiče na regulisanje situacije u zemlji posle konflikta, zaključuje "Vošington post".


Naslovna Društvo Privreda Mladi pčelar Radoslav Radanović startovao sa četiri, a danas ima 60 košnica\nFoto: Agroklub/Rada Milišić\n„Krenuo sam sa nekoliko, a sada moj pčelinjak broji oko 60 košnica. Stacionirane su u bašti moje porodične kuće preko puta velike bačkopalanačke šume – Bagremare, ali ih nakon cvetanja bagrema selim u Vizić gde ima dosta lipe, a onda se u vreme cvetanja suncokreta selimo u okolinu Kule, Vrbasa i Crvenke,“ kaže Radanović.\n„Konkurisao sam za sredstva za kupovinu opreme u pčelinjaku i taj novac sam investirao u kupovinu specijalnog pčelarskog stola, savremene SMS vage koja u svakom trenutku meri težinu meda koje pčele unose, pokazuje temperaturu, vlažnost vazduha. Reč je o specijalizovanom elektronskom uređaju koji se postavlja ispod košnice i pčelaru šalje sve potrebne informacije na mobilni telefon. Prednost ovog uređaja, između ostalog, dolazi do izražaja kada selim pčelinjak i ne moram stalno da ga obilazim obzirom da mi stižu sve bitne informacije, tako da u svakom trenutku imam uvid šta se dešava u košnicama,“ kaže ovaj mladi pčelar.\n„Med prodajem kod kuće ali obilazim i manifestacije u okolini. Obzirom da se već četiri godine bavim ovim poslom dosta ljudi kupuje med od mene, te su mi postali stalne mušterije. Moja kuća je pored regionalnog, dosta prometnog puta tako da uvek neko svrati. Bagremov med je nekako uvek među najtraženijim ali i livadski, lipov ili suncokretov je dobar, kvalitetan i lekovit na svoj način,“ kaže Radanović i napominje da je u pčelarenju glavna sezona od marta do avgusta, a nakon toga počinju pripreme pčelinjih društava za zimu i kako bi pčele spremno dočekale prvu prolećnu pašu obavezno u košnicama ostavlja izvesnu količinu meda. Kako napominje, za pravog pčelara ni tada nema odmora obzirom da tokom jeseni i zime dosta vremena provodi u radionici gde pravi ili popravlja ramove i košnice.\n„Pčelarstvom treba da se bavi samo onaj ko pčele zaista voli. Na početku sam formiranja pčelinjaka radio u jednoj ovdašnjoj firmi te sam pravo iz noćne smene odlazio da pregledam košnice. Od samog početka sam znao da ću se baviti ovim poslom i da neću odustajati. Ima perioda kad pomoć dobro dođe, te mi u jeku najobimnih poslova u pčelinjaku pomaže porodica,“ kaže Radoslav i napominje da planira da razvije pčelinjak koji će imati oko 150 košnica, a to će onda biti ozbiljan posao i dobra zarada.\nPrethodni tekstU okolini Bačkog Petrovca nađeno pola kile marihuane\nSledeći tekstDeci iz Srbije sedam medalja iz mentalne aritmetike u UAE


Istraživanja podrazumeva da je to sistematsko prikupljanje informacija radi planiranja. Pod istraživanjem možemo obuhvatati samo kvalitativna i kvantitativna istraživanja, a šire gledano, to su i sve formalne i neformalne metode prikupljanja informacija.\nDanašnje tržište je kompleksno i karakterišu ga brze promene, česta tehnološka unapređenja, sve veća globalizacija i fluktuacija informacija, kapitala, radne snage i drugih resursa. Adekvatan i brz odgovor na nove izazove predstavlja suštinski zadatak za preduzeća i menadžere.\nIstraživanje vašoj kompaniji pomaže:\nAgencija Krunet sprovodi kompletno istraživanje tržišta kako u zemlji tako u inostranstvu.


Klub Bošnjaka najavio pokretanje veta na Zakon o popisu stanovništva\nBANJA LUKA - Klub Bošnjaka u Vijeću naroda Republike Srpske (RS) pokrenut će mehanizam zaštite vitalnog nacionalnog interesa na Zakon o popisu stanovništva RS, jer je po međunarodnim standardima država BiH obavezna da izvrši popis na cijeloj svojoj teritoriji. Klub Bošnjaka smatra da popisom, prema kriterijima definiranim ...\n... zakonom, ne bi bio obuhvaćen veliki broj državljana RS, Bošnjaka, koji su nastanjeni u drugim dijelovima zemlje i u inostranstvu.\nPredsjednik Kluba Edin Ramić rekao je novinarima da popisom ne bi bio obuhvaćen ni veliki broj povratnika u RS koji zbog nereguliranog statusa nemaju validnu dokumentaciju o mjestu prebivališta.\n"Zakon o lokalnoj samoupravi RS poznaje samo termin posljednji popis za primjenu odredbi o konstitutivnosti naroda u jedinicama lokalne samouprave RS, a ne popis iz 1991. godine, kako je regulirano Ustavom RS", kazao je Ramić.\nOn je još ocijenio da problem može biti i izjašnjavanje o maternjem jeziku onim Bošnjacima koji se izjasne da govore bosanskim jezikom s obzirom na to da su u Ustavu RS službeni jezici "jezici bošnjačkkog, hrvatskog i srpskog naroda".\n"Ustav BiH poznaje termin bosanski, hrvatski i srpski jezik. Šta ako povratnici Bošnjaci ili Hrvati imaju namjeru da se izjasne da govore bosanskim odnosno hrvatskim jezikom. Hoće li onda biti sankcionirani, što predviđa zakon, kroz kaznene odredbe", zapitao je Ramić.


Konvencija Evropske unije - 2002-02-28\nZadatak pred 105 èlanova konvencije, koju predvodi bivši francuski predsednik Valeri Žiskar D-Esten, treba da izradi naèine da Evropska Unija bude otvorenija, demokratskija i efikasnija organizacija. Konvencija, na primer, treba da utvrdi koje vrste ovlašæenja i dužnosti treba da budu delegirane evropskim institucijama, a koje treba da ostanu u nadležnosti pojedinaènih èlanica Evropske Unije. Meðu pitanjima na koja æe pokušati da daju odgovore je i to da li Evropski parlament treba da dobije više vlasti. Na koji naèin bi Evropska Unija mogla da usvaja zajednièku politiku, što bi joj omoguæilo veæu ulogu na svetskoj pozornici? Najteže pitanje je da li Evropska Unija treba da dobije i sopstveni ustav? Neki od delegata na konvenciji su birani iz redova nacionalnih i evropskog parlamenta. Drugi predstavljaju nacionalne vlade, ukljuèujuæi zemlje-kandidate za pridruživanje, kao i Evropsku komisiju, odnosno izvršno telo Evropske Unije. Analitièarkka, Heder Greb iz Centra za evropsku reforumu u Londonu kaže da postoji opasnost da zavlada haos tokom debate na Konvenciji i to ne samo zbog brojnosti njenih èlanova:\n“Dnevni red im je ogroman, u pogledu veæ postavljenih tema i novih ideja koje æe biti iznete u toku debate. I ako budu izvršili racionalnu raspodelu posla na radne grupe i uspešno se usredsrede na glavna pitanja, mogli bi da donesu i rezultate. Meðutim, postoji opanost da se konvencija pretvori u opštu prièaonicu”.\nKonvencijom dominiraju federalisti koji žele veæu integraciju Evrope i jaèu ulogu institucija Evropske Unije na raèun vlada država èlanica. No, upravo su pojedinaène vlade te koje æe dati konaènu reè na predloge Konvencije. Grebova takoðe smatra da Konvencija treba da ponudi jasne predloge kako bi oni bili ozbiljno primljeni.\n“Ukoliko budu predložili nedoreèene, nejasne dokumente sa mnogo opcija i protivreènih opcija, zemlje-èlanice æe ih jednostavno ignorisati. Potrebno je da ponude sažete, jasne dokumente sa samo nekoliko taèaka oko kojih se svi mogu složiti tako da ih vlade ne mogu ignorisati.” Šta god Konvencija bude ponudila, samim njenim sazivanjem pokrenuta je debata o buduænosti Evropske Unije. Javnost æe moæi preko televizije da prati ukupno njen rad, dok su sve ranije institucionalne reforme Evropske Unije bile razmatrane na zatvorenim sastancima vlada zemalja èlanica.


6. decembra 2013. – Grad Niš\nArhiva za dan: decembar 6, 2013\nPrijem za ambasadora Alžira u Srbiji\nGost Niša i Gradske kuće bio je ambasador Alžira u Srbiji njegova ekselencija Abdelkader Mesdua. Gospodin Mesdua posetio je Niš kako bi pratio mečeve svetskog prvenstva u rukometu za žene...\nAmerički ambasador SAD-a Majkl Kirbi u obeležio je početak radova u Centru za dnevni boravak starih lica u Gerontološkom centru u Nišu. U pitanju je projekat humanitarne pomoći u iznosu...\nPredlog za dodelu najvišeg priznanja javnog priznanja grada Niša,nagrade „11. Januar“\nU skladu sa „Javnim pozivom“, objavljenim 02. decembra 2013. godine, putem javnog glasila „Narodne Novine“, predlažem da najprestižnije priznanje Grada Niša, nagrada „11. januar“ bude dodeljena muzičkom umetniku Nemanji Raduloviću....


Nove subvencije Vlade. obuhvaćena mikro preduzeća, frizeri, turistički vodiči | Radio Jadran\nPočetna Ekonomija Nove subvencije Vlade. obuhvaćena mikro preduzeća, frizeri, turistički vodiči\nVlada je usvojila novi paket mjera podrške privredi i stanovništvu za drugi kvartal, vrijedan oko 160 miliona EUR, kojim se, između ostalog, predviđa snižavanje računa za utrošenu električnu energiju za najranjivije kategorije i novi plan subvencija zarada.\nPremijer Zdravko Krivokapić saopštio je da se Vlada opredijelila da u kontinuitetu nastavi sa obezbjeđivanjem podrške privredi i građanima, pogotovo socijalnim kategorijama stanovništva.\n„U dogovoru sa Elektroprivredom smo obezbijedili da računi za utrošenu električnu energiju april, maj i jun budu umanjeni 40 odsto za penzionere čije su penzije niže od 222 EUR, kao i za one sa evidencije Zavoda za zapošljavanje koji ispunjavaju predviđene kriterijume“, saopštio je Krivokapić, prenosi agencija MINA.\nOn je dodao da je paketom mjera predviđena i podrška preduzetnicima koji iz različitih razloga nijesu ranije ostvarivali ta prava, kao što su mikro preduzeća, odnosno male trgovine ili frizerski saloni, koji će ovaj put biti obuhvaćeni mjerama.\nDržavna sekretarka u Ministarstvu ekonomskog razvoja, Milena Lipovina-Božović, kazala je da je novim paketom predviđena podrška ranjivim kategorijama, koja je u prošlom paketu iznosila šest miliona EUR, a da su se sada vrlo sličnom podrškom osvrnuli na nezaposlene i penzionere.\n„Smanjili smo račune za struju 40 odsto onim osobama koje su nosioci brojila za električnu energiju. To će biti korisna mjera, kojom pokazujemo koliko zaista brinemo o onima koji su bili zapostavljeni“, navela je Lipovina-Božović.\nOna je kazala da je ključna novina paketa podrške dodatna potreba za kreditnim sredstvima, zbog problema sa likvidnošću koje ima privreda.\n„Paket smo definisali iz četiri faze, od kojih je prva preko Investiciono-razvojnog fonda (IRF), gdje će sektoru malih i srednjih preduzeća biti opredijeljeno 20 miliona EUR. U pitanju su četiri kreditne linije, u iznosu od deset do 150 hiljada EUR, sa kamatnom stopom od 1,5 odsto do tri odsto“, precizirala je Lipovina-Božović.\nOna je navela da su za kredite do 20 hiljada EUR omogućili “meka” sredstva obezbjeđenja.\n„Drugi segment pomoći odnose se na 40 miliona EUR obezbijeđen kroz aranžman sa Razvojnom bankom Savjeta Evrope (CEB), koji će biti usmjeren ka poslovnim bankama. Banke će učestovati sa 50 odsto sredstava, a efekat je ukupno 80 miliona EUR koji će se usmjeriti ka privredi. Interesovanje od banaka je vrlo značajno“, ocijenila je Lipovina-Božović.\nOna je, govoreći o trećoj fazi, čija se realizacija očekuje u trećem kvartalu, kazala da IRF ima pregovore sa Evropskom investicionom bankom (EIB). Radi se o kreditnom aranžmanu od 150 miliona EUR, a prva tranša od 50 miliona EUR će biti za likvidnost sektora malih i srednjih preduzeća (MSP).\n„U četvrtoj fazi država će u saradnji sa Evropskom bankom za obnodu i razvoj (EBRD) uspostaviti kreditni garantni fond, koji će omogućiti lakši pristup finansijama u segmentu MSP. Država će odgovarati za određena sredstva“, navela je Lipovina-Božović.\nOna je najavila da se nastavlja program subvencionisanja zarada u inoviranom modelu, gjde će se svako preduzeće targetirati pojedinačno.\n„Neće biti važno kojoj djelatnosti pripada već da li je ukupan prihod u prošloj godini opao preko 50 odsto. Ako je to slučaj, stiče se uslov za subvencionisanje zarada“, objasnila je Lipovina-Božović.\nOna je kazala da su model skalirali tako da ona preduzeća čiji je pad prihoda od 50 do 70 odsto dobiju 50 odsto subvencije bruto minimalne zarade, dok će oni sa padom od 70,1 odsto do 90 odsto biti subvencionisani sa 75 odsto bruto minimalne zarade.\n„Preduzeća sa padom većim od 90 odsto dobijaju 100 odsto minimalne zarade. Voljela bih da se ovo ne doživi kao neko smanjenje, već se jednostavno sa povećanjem ekonomske aktivnosti stiču uslovi da se taj program prilagođava konkretnim potrebama preduzeća“, navela je Lipovina-Božović.\nOna je saopštil da se nastavlja i sa subvencijama za roditelje na plaćenom odsustvu, kao i sa mjerom podrške za zaposlene u karantinu i izolaciji, gdje je će ona iznositi 50 odsto.\n„Naša procjena je da će to biti 15 miliona EUR za budžet u narednom kvartalu. A Vlada je za ovaj program, koji traje skoro godinu, opredijelila 100 miliona“, precizirala je Lipovina-Božović.\nOna je najavila i povećanje limita za covid podršku sa 800 hiljada EUR na 1,2 miliona EUR, kao i odlaganje carinskog duga sa 30 dana na 60 dana.\nDržavni sekretar u Ministarstvu finansija i socijalnog staranja, Janko Odović, saopštio je da će ovaj paket mjera značajno doprinijeti da se bolje dočeka turistička sezona “ali i da neka preduzeća i uopšte prežive do nje”.\nOn je kazao da je Vlada, u okviru novih mjera, usvojila jednokratnu pomoć za uspostavljanje sistema elektronske fiskalizacije.\n“Vlada je odlučila da svakom poreskom obavezniku, odnosno fizičkom licu koje obavlja privrednu djelatnost – preduzetniku, a koje nije u PDV sistemu, odobri 50 EUR u cilju uvođenja elektronske fiskalizacije”, saopštio je Odović.\nOsim toga, poreski obveznici koji ostvaruju promet od prodaje robe ili usluga putem samonaplatnih uređaja – automata, a koji nijesu u obavezi da izdaju račune, takođe imaju pravo da dobiju 50 EUR.\n“Isplate ovih sredstava će biti izvršene tek nakon uspostavljanja sistema elektronske fiskalizacije, uz najvažniji uslov da se ulazak u potpuni sistem elektronske fiskalizacije desi do 31. maja”, objasnio je Odović.\nOn je naveo da je Vlada donijela i mjeru koja se odnosi na podršku poslodavcima za ostvarivanje osnovnih materijalnih davanja, odnosno refundacije.\nMnogi privrednici su, kako je rekao, imali problem sa refundacijom troškova za hraniteljsko, roditeljsko i porodiljsko odsustvo jer Centri za socijalni rad nijesu priznavali potvrdu Poreske uprave da se poreski obveznici u reprogramu poreskog duga smatraju urednim platišama.\nMinistarstvo je, izmjenama određenih pravilnika, ispravilo tu grešku.\n“Zaposleni ovdje neće biti oštećeni, jer će poslodavci biti u obavezi da dostave dokaz da su vam zaradu zaista isplatili, kako bi mogli da ostvare refundaciju”, objasnio je Odović.\nOdović je saopštio i da je Vlada usvojila i mjeru jednokratne podrške prevoznicima koji obavljaju javni prevoz putnika u drumskom sadržaju, od koje uveliko zavisi sezona.\n“U ovoj kalendarskoj godini smo u navećoj mjeri zavisni od turizma. Imajući ovo u vidu, Vlada je odlučila da jednokratno auto-prevoznicima dodijeli po 500 EUR po licenciranoj voznoj jedinici”, rekao je Odović.\nTo će im, kako je ocijenio, pomoći da se pripreme za sezonu, registruju autobuse i dočekaju spremni turiste.\nTakođe, Vlada je odlučila da omogući povraćaj dijela plaćene akcize za preduzeća i preduzetnije koji su registrovani i obavljaju djelatnost vanrednog prevoza putnika u kopnenom saobraćaju, čarteru i prema aerodromu.\nOdović je rekao i da će svim licenciranim turističkim vodičima, koji su ostali bez posla i nalaze se na evidenciji Zavoda za zapošljavanje, Vlada dati jednokratnu pomoć od 300 EUR.\nOn je naveo i da će turistički vaučeri za prosvjetne i zdravstvene radnike, koji su bili predviđeni prvim paketom sa rokom da se iskoriste do 1. jula, sada moći da se iskoriste do kraja godine.\nPrethodni članakIzborna skupština za predsjednika VPSCG 15. maja\nSledeći članakDo 10. maja zabranjena živa muzika u lokalima, tersama i baštama\nkolibri 01.05.2021. 05:31 at 05:31\nSramota, agdje je 100 evra nezaposlenima sa biroa rada\nRealno 30.04.2021. 15:10 at 15:10\nSve je to jedno VELIKO NIŠTA!\nJovo 30.04.2021. 11:37 at 11:37\nKolona za ulaz u Crnu Goru je od Jabuke do Prijepolja.\nTo je jutros udarna vijest.


Arhiva najvažnijih sportskih vesti za 09.04.2012. - Sportske.net\nArhiva: ponedeljak 09-04-2012\nIstorijski trijumf rukometašica podgoričke Budućnosti nad norveškim Larvikom (23:13) i plasman u finale Lige šampiona, još više je ulepšala Bojana Popović fenomenalnim golom iz sedmerca.\nSportingu derbi Lisabona\nU poslednjoj utakmici 26. kola portugalskog šampionata, Sporting je na svom terenu savladao Benfiku, pa je prednost ekipe Porta na čelu tabele ostala četiri boda razlike u odnosu na najvećeg rivala.\nJuve – Svaki naredni duel kao finale\nU trci za titulom šampiona Italije, Juventus u svaki naredni meč mora ući kao da je finale, smatra Andrea Pirlo.\nPrandeli traži od Balotelija da se izvini\nSelektor "Azura" poručio Baloteliju u telefonskom razgovoru da se javno izvini.\nMalaga lako sa ''fenjerašem''\nU poslednjoj utakmici 31. kola Primere, fudbaleri Malage ubedljivo su na svom terenu savladali poslednjeplasirani Santander, koji je sve bliže drugoligaškom društvu.\nAnđušić: "Najvažnija je pobeda"\nMladi bek Partizana označio je pobedu u derbiju kao veoma važnu i očekuje da će njemu i saigračima dati snagu u nerednim mečevima.\nČelsiju bod na ''Krejven Kotidžu''\nFudbaleri Čelsija nisu uspeli da se priključe deobi četvrtog mesta u Premijer ligi, posle večerašnjeg remija na gostovanju ekipi Fulama.\nDani Alveš propušta Hetafe?\nFudbaler Barselone, brzonogi Dani Alveš zadobio je povredu na meču protiv Saragose zbog koje će propustiti meč sa Hetafeom.\nSrbija u ''prvom šeširu'' sa ''Azurima''\nNa žrebu grupa za vaterpolo turnir na Olimpijskim igrama u Londonu, reprezentacija Srbije biće u ''prvom šeširu'', zajedno sa selekcijom Italije.\nManćini predviđa Balotelijev skori kraj...\nRazočaran svojim pulenom od koga je izgleda i definitivno odustao, Roberto Manćini ističe da bi Balotelijeva karijera mogla da bude gotova kroz dve, tri godine.\nGana izabrala - Apija umesto ''Plavog''\nNovi selektor reprezentacije Gane biće Džejms Kvesi Apija, nekadašnji reprezentativac ove zemlje.\nZbog čega je Siti na pragu da izgubi titulu?\nPo mišljenju fudbalera Građana Džejmsa Milnera, loša forma u gostima je glavni krivac za činjenicu da je Siti sve dalje od titule u Premijer Ligi.\nKosan: ''Zvezdin gol rešava sve''\nCrvena zvezda sa velikim kapitalom ulazi u revanš meč polufinala Kupa sa Partizanom, ali njen nekadašnji trener priseća se događaja iz 1998, kada su crveno-beli prokockali prednost od 2:0 iz prvog meča protiv Obilića.\nRTS: ''Pitajte Zajednicu zašto nije bilo prenosa''\nIz Javnog servisa oglasili se povodom kritika na njihov račun zbog otkazivanja tv-prenosa iz Subotice, gde su se u subotu sastali Spartak i Partizan.\nGigs: "Osvajanje 20. titule bi bila velika stvar"\nIskusni veteran iz redova Mančester Junajteda smatra da bi odbrana titule ove sezone bio veliki poduhvat njegovog tima.\nDa je sad Partizanu neki novi Vasiljević...\nPre par dana navšilo se čitavih osamnaest godina od jednog od najupečatljivijih derbija u poslednje dve decenije. Navijači Partizana ga se rado sećaju, zbog sjajnog gola Vasiljevića kojim su se plasirali u finale Kupa.\nŠćešni: "Možda i prestignemo Siti"\nČuvar mreže londonskog Arsenala veliki je optimista kada su u pitanju šanse njegovog tima da sezonu u Premijer ligi završi na što boljem, zašto da ne i drugom mestu na tabeli.\nKraj sezone za Rajkovića?\nReprezentativac Srbije na današnjem treningu Hamburga povredio ligamente kolena. U klubu se nadaju da je povreda lakše prirode, ali je po svoj prilici aktuelna sezona u Bundesligi za Rajkovića završena.\nAlegri: "Sezona još nije gotova"\nTrener Milana upozorava da njegovi igrači nemaju nameru da se odreknu borbe za titulom Serije A i dodaje da sezona još uvek nije završena.\nStouku bod na ''Vila Parku''\nOdigran je još jedan meč 33. kola Premijer lige. Aston Vila ponovo nije uspela da trijumfuje na svom terenu, ovog puta protiv ekipe Stouka.


Mrkić: Tabloidno sam interpretiran – Nadlanu.com\nMrkić: Tabloidno sam interpretiran\nObjavljeno 20. nov 2013. / 17:52:52\nOn je za B92 objasnio da nije rekao da nema koga da postavi za ambasadore najmoćnijih zemalja, jer Srbija ima dovoljno dobre kadrove za ambasadore u Americi, Kini i Nemačkoj, dodajući da takvih kadrova nema među zaposlenima u Ministarstvu spoljnih poslova.\n"Ja sam tako tabloidno interpretiran, ali vidim da je to privuklo svima pažnju", kazao je on. Na pitanje da objasni, Mrkić dodaje: "Ja sam u vrlo prijatnom razgovoru sa novinarkom Blica rekao da trenutno u mom ministarstvu nemam ličnost koju bih lako predložio za takvu dužnost."\nOdgovarajući na pitanje da li onda u Srbiji ima kandidata za ambasadore u tim zemljama, on kaže: "Ima, kako da nema."\nMeđutim, Mrkić nije direktno odgovorio na pitanje ko je odgovoran za to što u Ministrastvu koje vodi nema dovoljno dobrih kandidata za diplomatsku službu, rekavši samo: "Razmislite".\nS druge strane, ministar spoljnih poslova kaže da on pokušava da uvede novi sistem koji će lako stvarati dobre kadrove, na način da to ne zavisi ni od jedne stranke.\nNa pitanje da li je reč o već postojećoj Diplomatskoj akademiji, on kaže da je to samo jedan od načina stvaranja kadrova.\n"I znate, taj perstižni naziv akademija, ja ne znam ko ga je dao. Ja nisam. To je samo mesto gde se obučavaju zaposleni u Ministarstvu spoljnih poslova. Takva je fama napravljena oko nečega što čak nije ni u obrazovnom sistemu", ističe Mrkić.\nKriza srpske diplomatije\nBivši ambasador u Francuskoj Predrag Simić kaže da je sve to najveći pokazatelj krize srpske diplomatije.\n"Kod nas ima i uglednih i stručnih i iskusnih ljudi, ali izgleda nema politički podobnih koji bi želeli da govore u ime sadašnje vlasti. Znate, ako ih nema u samom Ministarstvu, ima ih u Srbiji, i dan-danas, recimo Amerika, je u Japan poslala Karolinu Kenedi, koja nije diplomata, ali je sjajna poruka Amerike savezniku Japanu", objašnjava Simić.\nVlada Srbije je za manje od godinu i po smenila 53 ambasadora i 12 konzula, otkriva list "Nedeljnik". Prema saznanju tog lista, potpredsednik Nove Srbije psihijatar Jovan Marić kandidat je za ambasadora Srbije u Nigeriji, a Zoran Jeremić, koji nije dobio agreman od vlade u Berlinu, prekomandovan je za ambasadora u Cirihu.\nNaime, bivši ambasador Srbije u Turskoj i internacionalni sekretar DS-a Dušan Spasojević tvrdi da je kancelarka Angela Merkel odbila Jeremićevu kandidaturu, pošto je bio naš poslednji ambasador u Nemačkoj pre 2000. i pošto se njegovo ime vezuje za režim Slobodana Miloševića.


Maja Nikolić | 09. jun 2017.\nPre samo nekoliko meseci, Aleksandar Vučić bio je, citiramo, „baš srećan“ što je posetio redakciju Kurira, a sudeći po osmesima s fotografija, bili su i oni koji ga danas nazivaju diktatorom. Zato je N1 glavnog i odgovornog urednika u Kuriru pitao šta se desilo u međuvremenu?\n„Ta situacija mi je slična onoj u kojoj te neko u više navrata izubada nožem, a onda dođe i kaže da hoće, ne samo da ti zašije te rane, nego i da te izleči. Onda je moje pitanje ‘Izvini, a što si me onda uopšte ubadao?‘ Kada je Kurir u pitanju – to je list koji je direktno odgovoran za stanje koje imamo i to ne samo u državi i ne samo u medijima“, kaže Tamara Skrozza, novinarka nedeljnika Vreme.\n← Vulin: Vučić kriv za medije? Svi imaju zaštitu, samo on…\nSavršena prevara: Slučaj besplatnog oglašavanja SNS-a policija ne može da reši →\n1 komentar za: “„Kurir“ i Vučić: Ko (ne) pritiska, a ko očima ne veruje”


Leotar prva prepreka Igokee | Laktaši - Glas Laktaša - Nezavisni online magazin\nLeotar prva prepreka Igokee\nLAKTAŠI, 28. marta – Odbranu šampionske titule u Ligi 6 BiH košarkaši Igokee započeće u subotu na svom terenu u Laktašima protiv Leotara, a meč prvog kola igra se od 19 časova. Trener ekipe iz Aleksandrovca Željko Lukajić preuzima ulogu favorita u ovom meču, ali i u cijelom prvenstvu.\n– Zovu nas favoritima i daju nam tu ulogu od koje mi ne bježimo, jer je takva objektivna situacija. Bitno nam je da dobro otvorimo prvenstvo i da krenemo u ispunjenje glavnog cilja ove sezone, a to je odbrana titule. Poznajem Leotar iz meča polufinala Kupa Srpske i bez obzira na to što su doveli Negovanovića i Damjanovića, vjerujem da bi trebalo da dobijemo ovaj susret – rekao je Lukajić.\nU njegov tim stigli su bek Miloš Dimić i centar Nikola Maravić.\n– Dimić bi više trebao da bude pojačanje za budućnost, dok bi nam Maravić trebalo da bude od koristi na centru gdje smo imali mnogo problema i nismo mogli odraditi kvalitetan trening – dodao je Lukajić.\nLeotar je na početku sezone želio da izbori Ligu 6, dok su osvajanjem drugog mjesta na tabeli napravili veliko iznenađenje, piše ”Glas Srpske”.\n– Nismo u poziciji da prijetimo Igokei i da najavljujemo pobjedu, ali idemo da odigramo najbolje što možemo protiv aktuelnog šampiona. Igokea je igrački sigurno najkvalitetniji tim u Ligi dok se takmičila u jakoj konkurenciji i u prvenstvo ulazi kao favorit. Kapiten Vladimir Aleksić ima problema sa povredom zadnje lože i vidjećemo hoće li putovati na ovaj susret – rekao je trener Trebinjaca Dragoljub Vidačić.\nU preostala dva sureta prvog kola Lige 6 BiH u subotu će snage odmjeriti TUZLA: Sloboda – Spras (19), MOSTAR: Zrinjski – Široki (20). Nakon deset kola prve četiri ekipe izboriće polufinale koje se igra na dvije dobijene utakmice, a finale na tri. Šampion će izboriti nastup u Jadranskoj ligi, dok u Ligi 6 ne važi pravilo “zaštićenog godišta”.\nPrethodni tekst”Semberija” pobijedila ”Laktaše”\nSledeći tekstLaktaši: Svaki treći vozač izbjegava autoput Banjaluka – Gradiška


Usvojen rebalans budžeta opštine Zvornik\npetak, 20 novembar 2015 14:02\nSkupština opštine /SO/ Zvornik usvojila je danas rebalans budžeta za ovu godinu u iznosu 20.213.400 KM, koji je za 1.450.000 KM veći u odnosu na provobitni budžet.\n"Razlozi za rebalans budžeta su uvrštavanje kreditnih sredstava iz odluke o zaduženju za realizaciju unaprijed određenih projekata, kao i promjena strukture rashoda koje nismo prvobitno planirali u budžetu, a prije svega tiču se projekata sanacije klizišta", rekao je Zamjenik načelnika opštine Zvornik Bojan Ivanović.\nOn je istakao da su znatna sredstva bila potrebna za izradu projektne dokumentacije na osnovu čega su dobijena bespovratna sredstva od japanske Ambasade u iznosu 1.200.000 KM za sanaciju klizišta u Boškovićima, kao i za apliciranje prema IPA fondovima projektima izrade obaloutvrda rijeka Drine, Sapne, Hoče, Zlatice, te obalozaštite Mjesne zajednice Ekonomija i izrade kanalske mreže u Tršiću i Čelopeku.\nIvanović je rekao da je tokom devet mjeseci ove godine ostvaren budžetski suficit u iznosu 1.098.000 KM.\nOdbornici SO Zvornik usvojili su danas i Nacrt budžeta za 2016. godinu u iznosu 22.525.000 KM, što je za 2.250.000 KM više u odnosu na ovogodišnji rebalans.\nU strukturi budžeta poreski prihodi planiraju se u iznosu 14.559.640 KM i za 474.000 KM veći su od ovogodišnjih. Glavni razlog povećanja je što se u narednoj godini očekuje rast prihoda od indirektnog oporezivanja.\nNeporeski prihodi planiraju se u iznosu 2.849.300 KM, što je za 402.000 KM više nego što je planirano u ovoj godini.\nUz rast prihoda od indirektnog oporezivanja i prihodi od poreza na nepokretnosti bilježe rast, dok svi drugi prihodi ostaju na približno istom nivou.\nU strukturi prihoda nalaze se i neiskorištena sredstva po osnovu kredita i obveznica iz prethodne godine, primici, transferi i tekuće pomoći.\nIvanović je rekao da će u 2016. godini početi realizacija projekata koji su odgođeni u ovoj godini zbog finansiranja sanacije klizišta, a to su izgradnja kružnog toka i autobuskog stajališta u Karakaju, uvođenje video-nadzora u gradu, izgradnja dvije garaže, uređenje platoa ispred nekadašnje Privredne banke i Doma zdravlja.\nOn je dodao da će znatna sredstva u iznosu 500.000 KM biti izdvojena i u kapitalna ulaganja u mjesne zajednice i još toliko za rekonstrukciju infrastrukture i tekuće održavanje u mjesnim zajednicama.


Prvi zajednički trening fudbalera Crvene Zvezde posle vanrednog stanja - Dodaj ne driblaj\nPrvi zajednički trening fudbalera Crvene Zvezde posle vanrednog stanja\nFudbaleri Crvene Zvezde su juče odradili prvi zajednički trening nakon završetka vanrednog stanja. Pre ovog poslednji zajednički trening su imali 13. marta, tako da nakon pauze od 58 dana fudbaleri Crvene Zvezde ponovo treniraju zajedno.\nŠef stručnog štaba Dejan Stanković, zajedno sa svojim pomoćnicima, zadovoljno je posmatrao svoje igrače kako treniraju punim intenzitetom. U prethodnih sedam dana grupnih treninga po grupama fudbaleri su radili uglavnom na podizanju fizičke forme i koordinaciji, a večerašnji trening na glavnom terenu Marakane podrazumevao je tehničko-taktičke vežbe.\nPodsećamo da Crvenu Zvezdu deli samo jedna pobeda od titule, a nastavak takmičenja predviđen je za 30. maj. Crvena Zvezda će takmičenje nastaviti kao gost klubu sa Banjice, Rad se bori za svaki bod kako bi ostao u takmičenju, zasigurno nas očekuje zanimljiva utakmica.


Dojenje je jako važno za imunitet deteta i na to lekari upozoravaju sve majke\nU poređenju sa hranjenjem na flašicu, dojenje ima mnogo više prednosti i bolje je za zdravlje deteta, a jako je važno i u zaštiti deteta od sindroma iznenadne smrti.\nNaučnici sa Medicinskog fakulteta Univerziteta Virdžinija došli su do saznanja da je dojenje jako dobro u sprečavanju ovog sindroma. Majke koje doje decu najmanje dva meseca smanjuju šanse za ovaj sindrom za čak 50 odsto, što su jako važne i dobre vesti. Od 2007. godine. 2015. godine 3.700 dece je umrlo od ove bolesti samo u Americi.\nNaučnici su potvrdili da poseban način dojenja utiče Sindrom iznenadne smrti deteta i to iz osam internacionalnih studija. Studija je obuhvatla decu iz celog sveta kako bi rezultati bili merodavni.\nNaučnici su ukazali na to da čak i majke koje ne mogu dugo da doje svoje bebe imaju mogućnost da svojoj deci obezbede adekvatnu zaštitu. Čak i bebe koje nisu dojene dva meseca, ukoliko dobijaju neku količinu majčinog mleka, imaju manji rizik od ovog sindroma.\nIako naučnici još uvek ne mogu da ukažu zašto dojenje smanjuje opasnost od ovog sindroma, smatra se da je razlog tome uticaj majčinog mleka na imuni sistem deteta, majke sada znaju koji je minimum vremena koje treba da doje svoje mališane.\nTagovi :bebe, dojenje, majčino mleko, sids, sindrom iznenadne smrti novorođenčeta\nBebe geniji: Kako iznenađenja pomažu bebama da uče


Italija u panici, Sicilija pred bankrotom\nPremijer Italije Mario Monti izjavio je da je zabrinut da bi Sicilija mogla da bankrotira i pozvao predsednika tog regiona Rafaela Lombarda da ode sa funkcije.\n- Mario Monti, ozbiljno zabrinut oko mogućnosti da bi Sicilija mogla da bankrotira zbog svog deficita, napisao je pismo predsedniku regiona Rafaelu Lombardu, tražeći potvrdu da će on dati ostavku 31. jula, kao što je najavljeno - saopštila je kancelarija premijera, a prenela agencija AFP.\nNakon što je primio pismo, Lombardo je zahtevao da se sastane sa Montijem, što je zakazano za sledeći utorak. Predsednik sicilijanskog regiona često je optuživan za korupciju i povezanost sa mafijom.\nPredsednik grupacije poslodavaca Sicilije, Ivan Lo Belo, rekao je za italijanski dnevnik Korijere dela sera da je zabrinut da je region na ivici nesolventnosti i apelovao na Montija da interveniše.\nBonitetna agencija Mudis je pre dva dana snizila kreditni rejting 23 italijanske ospštine i regiona, uključujući Siciliju.\nPored problema sa Sicilijom, Banka Italije je juče snizila svoju zvaničnu prognozu za recesijom pogođenu italijansku privredu, navodeći da očekuje da će bruto domaći proizvod ove godine biti smanjen za dva odsto.


Održana sednica Štaba za vanredne situacije u Palanci (VIDEO)\nOpštinski Štab zasedao zbog izuzetno loših vremenskih uslova i ledenog talsa. Stanje je redovno i prati se situacija\nŠtab za vanredne situacije Opštine Smederevska Palanka održao je danas sednicu, kojom je predsedavao komandant Štaba, Nikola Vučen. U okviru dnevnog reda razmatrana je aktuelna situacija na podučju Opštine, a predložene su i mere koje treba preduzeti tokom trajanja prognoziranog hladnog talasa.\nPrema izveštaju, koji su podneli članovi Štaba, predstavnici preduzeća «Niskogradnja», Bolnice «Stefan Visoki», Doma zdravlja, Elektromorave, Vodovoda, Veterinarske inspekcije, Vodoprivrede AD, Vatrogasno-spasilačke jedinice, Centra za socijalni rad, osnovnih i srednjih škola – stanje je uglavnom redovno.\nU OŠ «Heroj Ivan Muker» juče je bilo problema sa kotlom za grejanje, ali će taj problem biti prevaziđen tokom današnjeg dana, a od svih škola na teritoriji Opštine samo su u Osnovnoj školi «Radomir Lazić» u Azanji danas skraćeni časovi.\nNa sastanku je dogovoreno da narednih dana, do okončanja hladnog talasa, bude pojačan nadzor socijalno ugroženih stanovnika, naročito staračkih domaćinstava u zabačeniom delovima Opštine, radi eventulanog zbrinjavanja ovih lica, ukoliko se za to ukaže potreba.\nU okviru druge tačke dnevnog reda, usvojen je Izveštaj o radu Štaba za 2017. godinu.\nPod tačkom razno, komandant Štaba, Nikola Vučen, informisao je članove o aktuelnom problemu u vezi sa iznošenjem smeća. Iako je uredno pozvan, na današnji sastanak ipak nije došao predstavnik firme Por Verner Veber.\nBudući da rukovodstvo Opštine, uprkos nastojanjima, nije u prilici da sa predstavništvom ove firme uspostavi adekvatnu komunikaciju, odlučeno je da Opština uputi dopis sedištu Por Verner Vebera, koje se nalazi u Austriji, jer je, zbog trenutnog stanja, Opština potencijalno izložena ekološkoj katastrofi.\nDanašnjem sastanku prisustvovao je i Nenad Jocić, načelnik Odeljenja Sektora za vanredne situacije u Smederevu.


Najveći socijalni projekat: Njemačka usvojila zakon o osnovnoj penziji – Bankar.me\n“Ovo je vjerovatno najveći socijalni projekat ovog izbornog perioda. Osnovna penzija će Njemačku učiniti pravednijom zemljom”, izjavio je ministar za rad Hubertus Hajl.\n“Ne radi se o slijepom razbacivanju novca, nego o solidarnoj podršci onima koji, uprkos dugogodišnjem radnom stažu, u starosti nemaju dovoljno za život”, rekao je Zehofer.\nOsnovna penzija spada u jedan od najvećih projekata četvrtog kabineta Angele Merkel, a radi se o mjeri koja bi poboljšala finansijsku situaciju onih penzionera koji, uprkos dugogodišnjem radnom stažu, primaju penziju osjetno manju od prosečne, prenosi Hina.\nKako se navodi, uglavnom se radi o osobama sa nižim kvalifikacijama ili osobama koje su radile skraćeno radno vrijeme, pa su tako i uplate u penzioni fond bile niže od osiguranika s prosječnim ili višim primanjima.\nPOJMOVINjemačka njemačka ekonomija njemačka penzije Njemačka usvojila zakon o osnovnoj penziji osnovna penzija njemačka\nPrevious Blumberg će morati da proda kompaniju ukoliko pobijedi na izborima\nSljedeći Vlada neće tražiti kupca za Elektroprivredu


Ne propusite večerašnji koncert proslavljenih umjetnika u centru Banjaluke | BL Portal\nNe propusite večerašnji koncert proslavljenih umjetnika u centru Banjaluke\n25. Jula 2019. 10:02\nPovodom završetka radova na obnovi Banskog dvora, večeras će se u centru Banjaluke održati koncert svjetskog nivoa.\nProslavljeni umjetnici Stefan Milenković i Slobodan Trkulja, uz pratnju simfonijskog orkestra Banjalučke filharmonije sinoć su imali probu, a građani nisu propustili ovu priliku da uživo čuju njihovo muziciranje.\nZa organizaciju ovog koncerta u glavnoj banjalučkoj ulici postavljena je specijalna bina, koja po riječima prisutnih izgleda fantastično.\nKoncert počinje u 21 čas, a organizuje ga Fondacija Banjaluka 2024 u saradnji sa Gradom.\nTags: Slobodan Trkulja, Stefan Milenković\nSumnjaju na piralen: Kod komšije istovareno 20 kamiona otpada, mještani Borkovića mjesecima čekaju inspekciju


U Pirotu održana međunarodna naučna konferencija na temu “Regionalni razvoj i prekogranična saradnja” - Far\nUz prisustvo velikog broja eminentnih naučnih radnika sa nekoliko srpskih univerziteta, kao i iz Aristotelovog univerziteta iz Soluna i Univerziteta za nacionalnu i međunarodnu ekonomiju iz Sofije, i mnogih drugih relevantnih institucija, danas je u Pirotu održana prva Međunarodna naučna konferencija na temu “Regionalni razvoj i prekogranična saradnja”, prenosi portal Pirotske vesti.\nOrganizator konferencije je Ugovorna okružna privredna komora Pirot uz pomoć Gradske uprave Pirot, Univerziteta Metropolitan i Univerziteta Megatrend iz Zaječara.\nPredsednik UOPK Pirot dr Dragan Kostić kazao je da su danas na prvoj konferenciji više od 90 autora sa 56 radova ukazali kako i šta treba da radimo u regionu kako bi bili uspešniji i dodao:\n“Veoma sam zadovoljan posećenošću i nadam se da će zaključak ove konferencije biti – šta nam je činiti u region, kako bi nastavili da napredujemo. Čuli smo primere prekogranične saradnje sa Bugarskom, spremaju se novi programi i verujem da će se ovde roditi mnoge ideje za nove projekte. Cilj nam je da ovaj sastanak bude osnova za našu ideju da Ugovorna okružna privredna komora Pirot napravi strategiju za razvoj Jugoistočne Srbije”.\nSkup je otvorio predsednik Gradske skupštine Pirota Milan Popović, a prisustvovala je i načelnica Pirotskog upravnog okruga Dragana Tončić.\nProf. dr Aristotelos Naniopulos sa Aristotelovog univerziteta iz Soluna rekao je da je danas na Konferenciji prezentovao jedan važan projekat prekogranične saradnje između Grčke i Bugarske, tačnije između gradova Seres i Petrič. Ovi gradovi su šansu prepoznali i dobili 1.2 miliona evra od EU kako bi napuštene vojne kampove u pograničnim delovima pomenutih zemalja stavili u funkciju kulture kroz saradnju dva velika muzeja iz Seresa i Petriča.\nDa je organizacija ovako značajnog skupa, kakav se po prvi put organizuje u Pirotu odličan potez potvrdio je i akademik Ninoslav Stojadinović, predsednik ogranka SANU u Nišu. On je dodao da Pirot ima odličnu poziciju kada je reč o programima prekogranične saradnje Srbije i Bugarske i kazao da Pirot taj svoj strateški položaj za sada vrlo dobro koristi jer se realizuju brojni projekti iz pomenutog programa\nNikolaj Conkov i Georgi Nikolov iz Univerziteta za nacionalnu i svetsku ekonomiju iz Sofije kazali su novinarima da su teme Konferencije veoma interesantne i značajne za čitav region.\n“Teme nam daju pravce u kojima treba da razvijamo dalju privrednu saradnja između tri zemlje” – istakli su profesori Conkov i Nikolov.\nNa prvoj Međunarodnoj naučnoj konferenciji o regionalnom razvoju i prekograničnoj saradnji predsednik Gradske skupštine Milan Popović izjavio je da se u Pirotu u poslednjih deset godina iz Fondova prekogranične saradnje za realizaciju važnih infrastrukturnih projekata slilo preko 12 miliona evra.\nMeđunarodna konferencija „Regionalni razvoj i prekogranična saradnja“ 2. decembra u Pirotu Predstavnici Ugovorno okružne privredne komore Pirot posetili Udruženje poslodavaca i industrijalaca Bugarske Премиерът Бойко Борисов: Разбрали сме се Балканите да бъдат пример за Европа Vučić: Brži ulazak Srbije u EU važan za stabilnost i mir na Zapadnom Balkanu\nБългарияГрад ПиротГърцияМеждународна конференцияОкръжна стопанска камараПиротРегионално развитие и крайгранично сътрудничествоСърбиясътрудничество


U Srbiji 9 od 10 preduzeća samostano finansira inovacije – Krstarica\nU Srbiji 9 od 10 preduzeća samostano finansira inovacije\nTanjug 9. novembra 2021. 14:36\nBEOGRAD – Devet od 10 preduzeća u Srbiji inovacije finansira sopstvenim sredstvima, dok se svega 20 odsto firmi koje posluju u našoj zemlji odluči da konkuriše za program podrške koji finansira država, EU ili privatni sektor, podaci su NALED-a izneti danas na diskusiji o ključnim izazovima sa kojima se suočavaju inovatori u Srbiji.\nNa okruglom stolu „Finansiranje inovacija: Put od ideje do realizacije“, koji je održan u Muzeju nauke i tehnike u Beogradu rečeno je da 50 odsto, od ukupnog broja inicijativa da se sprovedu inovacije, pokreće menadžment, kao i da je u poslednjih pet godina u Srbiji realizovano 19 inovativnih programa podrške od kojih je dve trećine finansirala država, a ostalo EU.\nIzvršna direktorka NALED-a Violeta Jovanović kazala je da je „Finansiranje inovacija: Put ideje do realizacije“ prvi okrugli sto koji pokreće temu finansiranja subvencija u našoj zemlji i istakla da su upravo finansije karika koja najčesće nedostaje u lancu proizvodnje.\n„Ono što nedostaje Srbiji jeste više privatnih inicijativa i zato je od ključnog značaja da programa podrške kakvu nudi StarTeć – povezivanje inovativnih privatnih sektora i međusobna finansijska podrška, bude što više“, poručila je Jovanović.\nDodala je da prema istraživanju NALED-a, devet od 10 preduzeća inovacije finansira sopstvenim sredstvima, kao i da je prošlog meseca na prvom godišnjem konkursu NALED dodelio milion dolara bespovratnih sredstava za 29 domaćih timova i mikro i malih preduzeća.\nPrema rečima Jovanović u planu je da do kraja 2023. njena kompanija pomogne inovativna preduzeća sa preko tri miliona dolara.\nNa diskusiji pored uslova za obezbeđivanje finansija za razvoj inovativnih biznisa, bilo je reči i o ključnim izazovima s kojima se suočavaju inovatori, kao i primerima dobre prakse kako obezbediti sredstva za uspešno poslovanje.\nS obzirom na to da dve trećine programa podrške subvencioniše država, ali i podržava sva istraživanja i projekte NALEDA, ispred Kabineta predsednice Vlade Srbije Ane Brnabić govorio je direktor Tima za IT i preduzetništvo Nenad Paunović.\n„Vlada je dosta uradila na unapređenju regulatornog sektora prema standardima EU, kao što je Izmena Zakona o intelektualnoj svojini, Zakon o e- trgovini i Zakon o privredim društvima“, rekao je Paunović,\nIstakao je i da je naša zemlja među prvima u Evropi uvela Zakon o digitalnoj imovini, kao i da je završena javna rasprava za novi Zakon o inovacionim delatnostima koji treba da bude usvojen do kraja godine.\nNaglasio je da je novina i uvođene „Startap talent investor viza“ za lakši ulazak stranaca u Srbiju, koji će radom u našoj zemlji dati doprinos eko sistemu Srbije.\nTakođe, naveo je da je država uvela potpuno oslobođenje poreza i doprinosa osnivačima Startapa, kao i niz drugih poreskih olakšica i subvencija.\nPaunović je kazao da je Vlada posebnu pažnju posvetila poreskim olakšicama za strance i državljane Srbije koji žele da se vrate iz inostranastva i objasnio da kompanija koja zaposli „povratnika“ ili stranca ima umanjenje osnovice poreza i doprinosa za 70 odsto.\nSenior menadžerka korporativnih poslova u kompaniji Filip Moris Dragana Vujko istakla je da je značajno za Srbiju da se kultura ulaganja u startap zajednicu podigne na viši nivo, kako bi se i mala tradicionalna preduzeća probila na tržište, kao i da bi se realizovale inovativne ideje u svim sektorima privrede.\nPredstavnici platformi, aplikacija i banaka, pomoću kojih inovatori mogu realizovati startape, objasnili su procedure neophodne prilikom konkurisanja za subvencije, kao i naveli neophodne uslove i dokumentaciju koju inovator mora da ispuni.\nTokom „Meseca inovacija“ biće održana još dva okrugla stola u Nišu i Novom Sadu koji se mogu pratiti i uživo na www.starteć.org.rs.\nNajavljeno je da će susret u Nišu biti posvećen temi saradnje nauke i privrede, dok će u Novom Sadu biti predstavljena analiza o stanju inovacija u Srbiji.\nPrvi okrugli sto o finansiranju inovacija organizovao je NALED uz podršku Vlade Srbije i partnera iz privatnog sektora.


U opticaj ubacili falsifikovane novčanice od 100 KM - Portal 072info\nBanjalučani čiji su inicijali A.M. /21/ i B.T. /22/ osumnjičeni su da su u proteklom periodu u opticaj stavili veću količinu novčanica u apoenima od 100 KM, različitih serijskih brojeva čime su počinili krivično djelo falsifikovanje novca.\nOsumnjičeni su 12. februara stavili u opticaj veću količinu falsifikovanih kovanica u prostorijama sportskih kladionica na području grada Banjaluka koristeći takozvane “slot aparate”, saopšteno je iz Centra javne bezbjednosti Banjaluka.\nO ovom događaju obaviješten je dežurni tužilac Tužilaštva BiH, koji je naložio da se osumnjičeni ispitaju i da se preduzmu sve neophodne mjere i radnje u cilju dokumentovanja krivičnog djela i da se u redovnoj proceduri dostavi izvještaj sudu BiH.\nPripadnici CJB Banjaluka nastavljaju rad po ovom predmetu.\nSrna nezvanično saznaje da su osumnjičeni Aleksandar Miletić i Borislav Tutić.


Kremlj odbacio Bajdenove kritike o klimatskim promjenama - BIGportal.ba\nKremlj odbacio Bajdenove kritike o klimatskim promjenama\n3 Novembra, 2021 3 Novembra, 2021 064\nKremlj je danas odbacio kritike predsjednika SAD Džozefa Bajdena izrečene na račun nedolaska ruskog predsjednika Vladimira Putina na samit u Glazgovu i navodno nedovoljno angažovanje Rusije u borbi protiv klimatskih promjena.\nPortparol Kremlja Dmitrij Peskov tim povodom je poručio da je Moskva “ozbiljna po pitanju klimatskih promjena” i izrazio neslaganje s optužbama Bajdena da Kina i Rusija nisu uspjele da demonstriraju liderstvo u borbi sa klimatskim promjenama, prenosi list Moskva Tajms.\nKomentarišući izjavu predsjednika SAD Džozefa Bajdena o požarima u ruskoj tundri i tvrdnju da “Putinova tundra bukvalno gori, a da on (Putin) ne preduzima ništa”, Peskov je podsetio na katastrofalne šumske požare koji bijesne u Sjedinjenim Američkim Državama.\nTundra zaista gori, ali ne bi trebalo zaboraviti na šumske požare u Kaliforniji, Turskoj i drugim zemljama svijeta – rekao je Peskov, prenio je ranije TAS S.\nOn je poručio da Rusija ne umanjuje značaj samita u Glazgovu, ali je i podsjetio da su akcije Rusije “dosljedne, promišljene i ozbiljne“.\nPeskov je poručio da je Moskva svjesna efekata klimatskih promjena, da se zapravo suočava sa “ozbiljnijim izazovima” od drugih zemalja i da ima dugoročne planove za smanjenje emisije štetnih gasova i diversifikaciju izvora energije.\nOn je rekao da Bajden možda nije bio svjestan ovih planova kada je govorio u Glazgovu i da će, kada se dva lidera sljedeći put sastanu “predsjednik Putin imati odličnu priliku da kaže predsjedniku Bajdenu šta mi radimo po pitanju klime”.\nSvi odlaze iz Kine – popularna Fortnite igra napušta kinesko tržište


Pobjeda: Nasrtaji Rusije na Crnu Goru ušli u brutalniju fazu\nSlike ruskog predsjednika Vladimira Putina na demonstracijama Demokratskog fronta (DF), Podgorica\nPolitički pritisak Rusije na suverenu Crnu Goru ušao je u "brutalniju fazu", piše današnja podgorička Pobjeda povodom nedavnog pisma visokog funkcionera Putinove Jedinstvene Rusije Sergeja Željeznaka u kome zahtijeva stvaranje ujedinjene opozicije u Crnoj Gori protiv sadašnje vlasti.\n"Repertoar ruske imperijalne politike prema Crnoj Gori veoma je razuđen: otvorenu finansijsku, diplomatsku, propagandnu, navodno i obavještajnu podršku dobijaju antizapadne, panslavističke i velikosrpske stranke, Srpska pravoslavna crkva, antinatovske nevladine organizacije i mediji, ali i takozvani nezavisni listovi i televizije sa pronatovskom retorikom i američkim kapitalom, te uticajni NVO-i koji imaju milionske grantove od institucija EU i Amerike", piše književnik Milorad Popović.\nOn navodi da je ovo treći put u posljednjih 160 godina da Rusija organizuje opoziciju u Crnoj Gori, sa namjerom da osujeti veći stepen državne samostalnosti i prozapadni smjer spoljne politike.\nPrvi put, piše Popović, agenti Azijatskog departmana petrogradskog Ministarstva spoljnih poslova pokušali su da spiječe prozapadni kurs knjaza Danila, početkom druge polovine 19. vijeka, stvarajući širu zavjereničku grupu u samoj Crnoj Gori.\nDrugi put se Crna Gora, kao dio federalne komunističke Jugoslavije, našla na udaru Kremlja, i crnogorski informbirovci su činili glavnu prosovjetsku frakciju, koja je željela da spriječi Titovo distanciranje od Staljina, tvrdi Popović.\nPrema njegovim riječima, danas je "proruska koalicija, za razliku od prethodne dvije, veoma šarolika, pored četničkih vojvoda i dovojvoda, ruralnih pjesničića, uvezenih i domaćih klerikalaca, kvazilevičara panslavista, pojačana bivšim indipendistima, novojotovanim turbocrnogorcima, samozvanim anarhistima i bandijeristima s kineskom svilom".\n"Profesionalnim istoričarima nameće se interesantna komparacija: knjaz Danilo Petrović Njegoš, Josip Broz Tito i Milo Đukanović, u ključnim trenucima svojih političkih karijera imali su javnu ili prećutnu podršku Petrograda i Moskve, da bi u trenutku zaokruženja državne nezavisnosti postali neprijatelji ruskih imperijalista", navodi Popović u današnjoj Pobjedi.


Ona objašnjava da je to svojevrsna terapija potrebna mnogim ljudima u ovom otuđenom svetu. “Znate li da je dokazano da zagrljaji snižavaju krvni pritisak, povećavaju nivo serotonina (hormona sreće) u telu, smiruju nervni i ojačavaju imuni sistem?”, piše Ali na svom sajtu.\nSvesna je da njena “terapija” može nekome i da ubrza puls. Objašnjava da, iako je dolazilo do toga da se klijenti uzbude seksualno, oni se nakon seanse ne osećaju neprijatno. Može svakome da se desi, ali je klijentima jasno stavljeno do znanja da nema nagosti, seksualnih odnosa, niti je dozvoljeno da joj dodiruju grudi. Nakon kratkog upoznavanja i priče, počnu da se grle i maze i to je to. Svi su srećni i zadovoljni.


FAP isporučio kamione za Vojsku | SerbianForum\nFAP isporučio kamione za Vojsku\nPriboj -- Fabrika automobila Priboj (FAP) isporučila je 32 kamiona za potrebe Vojske Srbije.\nMinistar odbrane Dragan Šutanovac ocenio je da pribojska fabrika ima perspektivu i rekao da FAP čekaju novi poslovi za Vojsku Srbije.\nMinistar Šutanovac je rekao da su kamioni FAP-a zadovoljili visoke kriterijume Vojske Srbije i izrazio uverenje da će taj vojni kamion biti interesantan i inostranom tržištu.\n"Videli smo danas nove FAP-ove kamione koji, praktično, posle 25 godina ulaze kao nova vozila u sistem odbrane. Drago mi je da je FAP poštovao sve odredbe ugovora sklopljenog sa Vojskom Srbije i ovo je samo početak naše saradnje", rekao je ministar odbrane Dragan Šutanovac.\nOn je naveo da je vrednost poručenih vozila oko četiri miliona evra i da će uslediti nova porudzbina vredna oko tri miliona evra.\n"Važno je reći da su ova vozila rezultat zajedničkog rada FAP-a i Vojno tehničkog instituta", rekao je Šutanovac i dodao da su ta vozila deo od oko 70 kamiona koje je Ministarstvo odbrane planiralo da poruči.\nŠutanovac je naveo i da su poručena još 28 kamiona, a da postoji potreba da se taj broj poveća ukoliko se obezbede sredstva.\nMinistar ekonomije i regionalnog razvoja Nebojša Ćirić je istakao da FAP nije značajan samo za Priboj i uže područje već za celu Srbiju.\n"Uz ‘Fijat’, u auto industriji treba da imamo i pouzdanog proizvodjača kamiona. Zato ćemo, kao i do sada, nizom mera pomoći da FAP bude konkurentan, da dobije pouzdanog strateškog partnera i da se poboljša materijalni položaj zaposlenih", rekao je Ćirić.


Kako su nestale stare lipe iz centra Trebinja?\nFoto: Ilustracija | Kako su nestale stare lipe iz centra Trebinja?\nVesdna Duka 17.07.2017 19:09\nTREBINJE - Iz korijena iščupana i sasječena dva stara stabla lipe i treće nešto mlađe stablo prizor je koji je zaprepastio Trebinjce u ponedjeljak ujutro ispred novog hotela "Central park" na Trgu slobode u centru Tebinja.\nStabla su u toku građevinskih radova na hotelu danima bila potkopana i bilo je pitanje trenutka kada će se oboriti, ali se još niko nije oglasio o tome da li su namjerno iščupana ili ih je, s obzirom na to da su već poprilično bila nagnuta, oborio jak vjetar koji ovih dana duva u Trebinju.\nVlasnici hotela, kompanija "German invest", nisu željeli davati nikakve izjave i da li imaju eventualne dozvole za uklanjanje stabala koja pripadaju dvorištu hotela.\nSa druge strane, iz gradskog Odjeljenja za stambenokomunalne poslove kažu da je zemljište na kome su rasle lipe u vlasništvu hotela i da je nadležna komisija izlazila na teren, pa se o svemu očekuje izvještaj.


Vučić: Od presudnog je značaja da ne doprinesemo ni na koji način razbuktavanju bilo kojih strasti u BiH\n– Želimo da očuvamo mir i stabilnost po svaku cijenu. Ali svoju zemlju, ukoliko bude napadnuta, morate da branite – poručio je Vučić.\n– Zamrznute konflikte ne smijemo ostaviti našoj djeci, moramo pokušati da ih riješimo, jer će se dogoditi samo jednog jutra da počne rat kao na Kavkazu, zato mi moramo to da pokušamo da riješimo i zato su za nas od presudnog značaja regionalne inicijative – istakao je Vučić.\n– Od presudnog značaja je da pokušavamo da napravimo kompromis sa Albancima i ne doprinesemo ni na koji način razbuktavanju bilo kojih strasti u BiH – rekao je Vučić.\n– Na dvostruke aršine moramo da se naviknemo, oni koji su stvarali nezavisno Kosovo i ljuljali ga, sad što god to neposlušno dijete da učini, oni će biti na njegovoj strani. Zato mi moramo da čuvamo svoje interese, da sačuvamo svoj narod na Kosmetu, oko 95.000 je Srba na Kosovu u ovom trenutku – rekao je Vučić.